ส่วนที่ 3.

11. ฐานะการเงิน และผลการดำเนินงาน

(1) งบการเงิน

ค่าตอบแทนที่บริษัทจ่ายให้ ผู้สอบบัญชี โดยแยกเป็น ค่าตอบแทนจากการสอบบัญชี (audit fee)
620,000บาท และ ไม่มีค่าบริการอื่น (non-audit fee)

(ก) สรุปรายงานการสอบบัญชี

ผู้ตรวจสอบบัญชีได้ให้ความเห็นในรายงานการตรวจสอบ งบการเงิน แสดงฐานะทางการเงิน ณ
วันที่ 31 ธันวาคม ของปี 2557-2560 ผลการดำเนินงานและกระแสเงินสด
สำหรับปีสิ้นสุดวันเดียวกันของแต่ละปีของบริษัท แบบไม่มีเงื่อนไข

(ข) ตารางแสดงรายการงบดุล งบกำไรขาดทุน และงบกระแสเงินสด

  บริษัท พาโตเคมีอุตสาหกรรม จำกัด(มหาชน)และบริษัทย่อย

รายการงบดุล สำหรับงวด 1 ปี สิ้นสุดวันที่ 31 ธันวาคม(หน่วย:พันบาท)

งบการเงินเฉพาะกิจการ งบการเงินรวม

  -------------------------- ---------- ------- ---------- ------- ---------- -------- ---------- -------- -- ---------- ------- ---------- ------- ---------- -------- ---------- --------
                             2557               2558               2559                2560                   2557               2558               2559                2560       

                             จำนวนเงิน   %       จำนวนเงิน   %       จำนวนเงิน   %        จำนวนเงิน   %           จำนวนเงิน   %       จำนวนเงิน   %       จำนวนเงิน   %        จำนวนเงิน   %

  สินทรัพย์                                                                                                                                                                           

  สินทรัพย์หมุนเวียน                                                                                                                                                                    

  เงินสดและเงินฝากธนาคาร       7,611      1.20    24,639     3.86    45,971     6.68     37,740     5.25        22,368     3.50    29,499     4.61    56,456     8.17     46,829     6.49

  เงินลงทุนชั่วคราว              183,806    28.90   180,305    28.25   171,866    24.97    257,147    35.75       183,806    28.77   180,305    28.17   171,866    24.86    257,147    35.64

  ลูกหนี้การค้าและลูกหนี้อื่น         119,006    18.71   130,521    20.45   137,311    19.95    123,049    17.11       109,464    17.14   125,906    19.67   130,187    18.83    115,159    15.96

  สินค้าคงเหลือ                 216,626    34.06   192,581    30.17   199,949    29.05    159,436    22.17       218,462    34.20   197,918    30.92   203,312    29.41    163,592    22.68

  รวมสินทรัพย์หมุนเวียน           527,049    82.87   528,046    82.73   555,097    80.66    577,372    80.28       534,100    83.61   533,628    83.37   561,821    81.27    582,727    80.77

  สินทรัพย์ไม่หมุนเวียน                                                                                                                                                                  

  เงินลุงทุนเผื่อขาย              19,851     3.12    21,703     3.40    41,289     6.00     51,675     7.19        19,851     3.11    21,703     3.39    41,289     5.97     51,675     7.16

  เงินลงทุนในบริษัทย่อย           5,000      0.79    5,000      0.78    5,000      0.73     5,000      0.70        -          -       -          -       -          -        -          -

  ที่ดิน อาคาร และอุปกรณ์         43,972     6.91    45,636     7.15    53,702     7.80     57,903     8.05        43,972     6.88    45,636     7.13    53,702     7.77     57,903     8.03

  สินทรัพย์ไม่มีตัวตน              37,461     5.89    36,113     5.66    31,957     4.64     26,014     3.62        38,196     5.88    37,332     5.83    33,346     4.82     27,903     3.87

  สินทรัพย์ภาษีเงินได้รอการตัดบัญชี   2,681      0.42    1,703      0.27    1,095      0.16     1,209      0.17        2,680      0.42    1,703      0.27    1,095      0.16     1,209      0.17

  สินทรัพย์ไม่หมุนเวียนอื่น          16         0.00    92         0.01    56         0.01     21         0.00        16         0.00    92         0.01    56         0.01     21         0.00

  รวมสินทรัพย์ไม่หมุนเวียน         108,981    17.13   110,247    17.27   133,099    19.34    141,822    19.72       104,715    16.39   106,466    16.63   129,488    18.73    138,711    19.23

  รวมสินทรัพย์                  636,030    100     638,293    100     688,196    100.00   719,194    100.00      638,815    100     640,094    100     691,309    100.00   721,438    100.00
  -------------------------- ---------- ------- ---------- ------- ---------- -------- ---------- -------- -- ---------- ------- ---------- ------- ---------- -------- ---------- --------

  --------------------------------- -- ------- ---------- ------- ---------- ------- ---------- ------- ---------- ------- -- ------------- ------- ---------- ------- ---------- ------- ---------- ------- -- -- -- --- --
                                                                                                                                                                                                                          

  งบดุล (ต่อ) งบเฉพาะกิจการ                                                                                                      งบการเงินรวม                                                                                 

                                               2557               2558               2559               2560                  2557                  2558               2559               2560                            

                                               จำนวนเงิน   %       จำนวนเงิน   %       จำนวนเงิน   %       จำนวนเงิน   %          จำนวนเงิน      %       จำนวนเงิน   %       จำนวนเงิน   %       จำนวนเงิน   %                    

  หนี้สินและส่วนของผู้ถือหุ้น                                                                                                                                                                                                      

  หนี้สินหมุนเวียน                                                                                                                                                                                                             

  เงินกู้ยืมระยะสั้นจากสถาบันการเงิน                   51,104     8.03    49,449     7.75    33,985     4.94    13,531     1.88       51,104        8.00    49,449     7.73    33,985     4.92    13,531     1.88                 

  เจ้าหนี้การค้าและเจ้าหนี้อื่น                         40,959     6.44    52,582     8.24    74,237     10.79   56,595     7.87       42,619        6.67    53,314     8.33    75,371     10.90   57,152     7.92                 

  ส่วนของหนี้สินระยะยาวที่ถึงกำหนดชำระ1ปี              -          -       -          -       -          -       -          -          -             -       -          -       -          -       -          -                    

  ภาษีเงินได้ค้างจ่าย                               13,450     2.11    14,244     2.23    19,942     2.90    21,341     2.97       13,645        2.13    14,703     2.30    20,812     3.01    22,003     3.05                 

  หนี้สินหมุนเวียนอื่น                                1,108      0.17    799        0.13    1,085      0.16    878        0.12       1,327         0.21    804        0.13    1,092      0.16    984        0.14                 

  รวมหนี้สินหมุนเวียน                               106,621    16.76   117,074    18.34   129,249    18.78   92,345     12.84      108,655       17.01   118,270    18.48   131,260    18.99   93,670     12.98                

  หนี้สินไม่หมุนเวียน                                                                                                                                                                                                           

  เงินกู้ยืมระยะยาว -                              -          -       -          -       -          -       -          -          -             -       -          -       -          -       -          -                    
  สุทธิจากส่วนที่ถึงกำหนดชำระในหนึ่งปี                                                                                                                                                                                             

  ภาระผูกพันของผลประโยชน์พนักงาน                   8,890      1.40    9,048      1.42    8,028      1.17    11,840     1.65       8,890         1.39    9,048      1.41    8,028      1.16    11,840     1.64                 

  รวมหนี้สิน                                      115,511    18.16   126,122    19.76   137,277    19.95   104,185    14.49      117,545       18.40   127,318    19.89   139,288    20.15   105,510    14.62                

  ส่วนของผู้ถือหุ้น                                                                                                                                                                                                             

  ทุนเรือนหุ้น-มูลค่าหุ้นละ 1.00 บาท                                                                                                                                                                                              

  ทุนจดทะเบียน                                                                                                                                                                                                              

  2555-2556 : ทุนจดทะเบียน                                                                                                                                                                                                  
  142,800,000 หุ้น                                                                                                                                                                                                          
  --------------------------------- -- ------- ---------- ------- ---------- ------- ---------- ------- ---------- ------- -- ------------- ------- ---------- ------- ---------- ------- ---------- ------- -- -- -- --- --

[TABLE]

  งบกำไรขาดทุนสำหรับงวด 1 ปี สิ้นสุดวันที่ 31 ธันวาคม (หน่วย:พันบาท)

งบเฉพาะกิจการ งบการเงินรวม

[TABLE]

  งบกระแสเงินสด สำหรับปี สิ้นสุดวันที่ 31 ธันวาคม (หน่วย:พันบาท)

งบการเงินเฉพาะกิจการ งบการเงินรวม

  -------------------------------------------------------------------------------------------------------------------------------------
                                             2557       2558       2559       2560          2557       2558       2559       2560
  ------------------------------------------ ---------- ---------- ---------- ---------- -- ---------- ---------- ---------- ----------
  กระแสเงินสดจากกิจกรรมดำเนินงาน                                                                                                

  กำไรก่อนหักภาษีเงินได้                          157,547    123,809    165,890    239,641       158,931    124,376    167,828    241,114

  รายการปรับกระทบกำไรสุทธิเป็นเงินสดสุทธิที่ได้มา                                                                                      

  จากกิจกรรมดำเนินงาน                                                                                                          

  ผลประโยชน์พนักงานเมื่ออกจากงาน                 1,095      525        496        923           1,095      525        496        923

  กำไร(ขาดทุน)จากอัตราแลกเปลี่ยนที่ยังไม่เกิดขึ้นจริง    574        (2)        1,273      (36)          574        (2)        1,273      (36)

  กำไรที่ยังไม่เกิดขึ้นจากการเปลี่ยนแปลงมูลค่าเงินลงทุน   361        3,002      (11,927)   (3,009)       361        3,002      (11,927)   (3,009)

  กำไรจากการขายเงินลงทุนชั่วคราว                 (474)      499        8,366      (1,159)       (474)      564        8,366      (1,159)

  ค่าใช้จ่ายผลประโยชน์พนักงานภายใต้โครงการ ESOP    3,296      2,745      -          -             3,296      2,745      -          -

  เงินปันผลรับจากบริษัทย่อย                        (5,200)    (2,800)    (5,700)    (6,500)       -          -          -          -

  ค่าตัดจำหน่ายสินทรัพย์ไม่มีตัวตน                    2,598      3,165      7,308      7,695         2,598      3,165      7,308      7,695

  เงินปันผลรับ                                  (12,130)   (4,296)    (5,862)    (6,416)       (12,130)   (4,426)    (5,862)    (6,416)

  ค่าเสื่อมราคาและค่าใช้จ่ายตัดบัญชี                  6,922      6,115      7,921      6,915         6,922      6,115      7,921      6,915

  หนี้สงสัยจะสูญ                                 -          -          -          -             -          -                     

  กำไรจากการจำหน่ายสินทรัพย์                     (310)      (1,084)    (37)       (31)          (310)      (1,084)    (37)       (31)

  ค่าใช้จ่ายดอกเบี้ย                              1,071      598        486        618           1,071      603        487        623

  กำไรจากการดำเนินงานก่อนการเปลี่ยนแปลง                                                                                          

  ในสินทรัพย์และหนี้สินดำเนินงาน                    155,350    132,276    168,214    238,641       161,934    135,583    175,853    246,619

  สินทรัพย์ดำเนินงานลดลง (เพิ่มขึ้น)                                                                                                 

  ลูกหนี้การค้าและลูกหนี้อื่น(เพิ่มขึ้น)ลดลง              7,599      (13,715)   (3,890)    12,788        9,309      (16,441)   (4,281)    15,028

  สินค้าคงเหลือ(เพิ่มขึ้น)ลดลง                      (75,791)   24,046     (7,368)    40,512        (76,631)   20,544     (5,393)    39,721

  สินทรัพย์หมุนเวียนอื่น(เพิ่มขึ้น)ลดลง                 -          -          -          -             -          -          -          -

                                                                                                                             

  เงินจ่ายล่วงหน้าค่าสินค้า                         -          -          -          -             -          -          -          -

  ภาษีเงินได้รอเรียกคืน                           -          -          -          -             -          -          -          -

  สินทรัพย์ไม่หมุนเวียนอื่น                          -          (76)       36         35            -          (76)       36         35

  หนี้สินดำเนินงานเพิ่มขึ้น(ลดลง)                                                                                                    

  เจ้าหน้าที่การค้าและตั๋วเงินจ่ายเพิ่มขึ้น(ลดลง)         (15,509)   11,487     20,228     (17,577)      (15,055)   10,559     20,628     (18,154)

  หนี้สินจากภาระค้ำประกัน                         -          -          -          -             -          -          -          -

  ภาษีเงินได้และค่าใช้จ่ายค้างจ่ายเพิ่มขึ้น(ลดลง)        -          -          -          -             -          -          -          -

  ภาระผูกพันผลประโยชน์พนักงาน                    -          (368)      (1,516)    (136)         -          (368)      (1,516)    (136)

  หนี้สินหมุนเวียนอื่น(เพิ่มขึ้น)ลดลง                   474        (313)      234        (166)         693        (527)      236        (67)

  เงินสดรับจากการดำเนินงาน                      72,123     153,337    175,938    274,097       80,250     149,274    185,563    283,046

  จ่ายภาษีเงินได้                                (34,034)   (21,637)   (23,193)   (43,500)      (36,345)   (22,048)   (24,222)   (45,365)

  เงินสดสุทธิได้มา(ใช้ไป) ในกิจกรรมดำเนินงาน        37,018     131,102    152,259)   229,979       42,834     126,623    160,854    237,058
  -------------------------------------------------------------------------------------------------------------------------------------

  งบกระแสเงินสด สำหรับปี สิ้นสุดวันที่ 31 ธันวาคม(หน่วย:พันบาท)

งบการเงินเฉพาะกิจการ งบการเงินรวม

  ------------------------------------------- ----------- ----------- ----------- ----------- -- ----------- ----------- ----------- -----------
                                              2557        2558        2559        2560           2557        2558        2559        2560

  กระแสเงินสดจากกิจกรรมลงทุน                                                                                                            

  เงินสดจ่ายเพื่อลงทุนในเงินลงทุนชั่วคราว              45,663      -           12,000      (80,731)       45,663      (64)        12,000      (80,371)

  เงินสดรับจากการจำหน่ายสินทรัพย์                   310         1,084       5,102       31             310         1,084       5,102       31

  เงินสดจ่ายเพื่อการซื้ออุปกรณ์และยานพาหนะ            (6,404)     (7,779)     (21,052)    (11,116)       (6,404)     (7,779)     (21,052)    (11,116)

  เงินสดจ่ายเพื่อสินทรัพย์ไม่มีตัวตน                    (8,544)     (1,817)     (3,152)     (1,752)        (9,073)     (2,301)     (3,321)     (2,252)

  เงินสดจ่ายเพื่อลงทุนในหลักทรัพย์เผื่อขาย              (4,813)     (3,995)     (17,570)    (7,526)        (4,813)     (3,995)     (17,570)    (7,526)

  เงินสดจ่ายเพื่อลงทุนในบริษัทย่อยเพิ่มขึ้น (ลดลง)        -           -           -           -              -           -           -           -

  เงินปันผลรับ                                   20,130      9,296       8,662       14,390         12,130      4,426       5,862       6,416

  เงินสดสุทธิได้มา (ใช้ไป) ในกิจกรรมลงทุน            46,342      (3,211)     (16,010)    (86,704)       37,813      (8,629)     (18,979)    (95,178)

  กระแสเงินสดจากกิจกรรมจัดหาเงิน                                                                                                         

  เงินกู้ยืมระยะสั้นจากสถาบันการเงินเพิ่มขึ้น(ลดลง)       (2,876)     (1,518)     (15,308)    (20,484)       (2,876)     (1,518)     (15,308)    (20,484)

  จ่ายดอกเบี้ย                                   (1,071)     (598)       (486)       (618)          (1,071)     (603)       (487)       (623)

  เงินสดรับจากการออกหุ้นสามัญ                      -           19,450      -           -              -           19,450      -           -

  จ่ายเงินปันผล                                  (128,800)   (128,795)   (99,609)    (131,023)      (128,800)   (128,795)   (99,609     (131,023)

  เงินสดสุทธิได้มา(ใช้ไป) ในกิจกรรมจัดหาเงิน          (131,676)   (110,863)   (114,917)   (151,507)      (131,676)   (110,863)   (114,917)   (151,507)

  เงินสดและรายการเทียบเท่าเงินสดเพิ่มขึ้น(ลดลง)-สุทธิ   (48,316)    17,028      21,331      (8,231)        (51,029)    7,131       26,957      (9,627)

  เงินสดและรายการเทียบเท่าเงินสด ณ วันต้นงวด        55,927      7,611       24,639      45,971         73,397      22,368      29,499      56,456

  เงินสดและรายการเทียบเท่าเงินสด ณ วันสิ้นงวด        7,611       24,639      45,970      37,740         22,368      29,499      56,456      46,829
  ------------------------------------------- ----------- ----------- ----------- ----------- -- ----------- ----------- ----------- -----------

(ค) อัตราส่วนทางการเงิน ปี 2557-2560 งบเฉพาะกิจการ งบการเงินรวม

  ------------------------------------ --------- --------- -------- --------- -- --------- --------- -------- ---------
                                       2557      2558      2559     2560         2557      2558      2559     2560

  อัตราส่วนสภาพคล่อง (Liquidity Ratio)                                                                           

  อัตราส่วนสภาพคล่อง (เท่า)                4.94      4.51      4.29     6.25         4.92      4.51      4.28     6.22

  อัตราส่วนสภาพคล่องหมุนเร็ว (เท่า)          2.91      2.87      2.75     4.53         2.90      2.84      2.73     4.47

  อัตราส่วนสภาพคล่องกระแสเงินสด (เท่า)      0.32      1.18      1.24     2.08         0.37      1.12      1.29     2.11

  อัตราส่วนหมุนเวียนลูกหนี้การค้า (เท่า)        5.62      5.12      5.14     6.43         6.24      5.50      5.54     7.07

  ระยะเวลาเก็บหนี้เฉลี่ย (วัน)               64        70        70       56           58        65        65       51

  อัตราส่วนหมุนเวียนสินค้าคงเหลือ (เท่า)       2.72      2.21      2.42     2.98         2.71      2.18      2.42     3.01

  ระยะเวลาขายสินค้าเฉลี่ย (วัน)             132       163       148      121          133       165       149      120

  อัตราส่วนหมุนเวียนเจ้าหนี้ (เท่า)            4.82      4666      4.53     6.00         4.77      4.63      4.57     6.13

  ระยะเวลาชำระหนี้ (วัน)                  75        77        80       60           75        78        79       59

  Cash Cycle (วัน)                      121       156       138      117          116       152       135      112

  อัตราส่วนแสดงความสามารถในการหากำไร                                                                            
  (Profitability Ratio)                                                                                       

  อัตรากำไรขั้นต้น (%)                     30.23     29.10     30.88    36.12        31.31     29.84     31.70    36.38

  อัตรากำไรจากการดำเนินงาน (%)           19.56     18.56     21.12    26.21        20.59     19.25     22.00    26.60

  อัตรากำไรอื่น (%)                       3.08      0.92      2.96     2.43         1.86      0.05      1.69     1.24

  อัตราส่วนเงินสดต่อการทำกำไร (%)          27.91     111.13    105.06   105.10       29.96     102.04    103.36   102.98

  อัตรากำไรสุทธิ (%)                      17.93     15.51     19.28    22.71        17.81     15.40     19.02    22.16

  อัตราผลตอบแทนผู้ถือหุ้น (%)                24.88     19.36     25.74    33.43        24.86     19.31     25.79    33.34

  อัตราส่วนแสดงประสิทธิภาพในการดำเนินงาน                                                                           
  (Efficiency Ratio)                                                                                          

  อัตราผลตอบแทนจากสินทรัพย์ (%)            20.03     15.69     20.63    27.70        19.95     15.61     20.62    27.57

  อัตราผลตอบแทนจากสินทรัพย์ถาวร (%)        307.46    236.78    291.36   361.66       307.64    236.45    292.36   361.33

  อัตราหมุนเวียนของสินทรัพย์ (เท่า)           111.71    101.14    106.97   121.93       112.03    101.35    108.40   124.39

  อัตราส่วนวิเคราะห์นโยบายทางการเงิน                                                                               
  (Financial Ratio)                                                                                           

  อัตราส่วนหนี้สินต่อส่วนของผู้ถือหุ้น (เท่า)       0.22      0.25      0.25     0.17         0.23      0.25      0.25     0.37

  อัตราส่วนความสามารถชำระดอกเบี้ย (เท่า)    63.15     260.66    375.15   447.25       69.80     252.29    395.00   457.72

  อัตราส่วนความสามารถชำระภาระผูกพัน(Cash   0.26      0.95      1.23     1.60         0.30      0.92      1.30     1.65
  Basis) (เท่า)                                                                                                

  อัตราการจ่ายเงินปันผล (%)                99.79     99.69     95.75    89.85        99.73     99.84     95.40    89.94

  ข้อมูลต่อหุ้น                                                                                                    

  มูลค่าตามบัญชีต่อหุ้น (บาท)                 3.72      3.60      3.87     4.32         3.72      3.60      3.88     4.33

  กำไรสุทธิต่อหุ้น (บาท)                    0.92      0.71      0.96     1.37         0.92      0.71      0.96     1.37

  เงินปันผลต่อหุ้น (บาท)                    0.92      0.70      0.92     1.23         0.92      0.70      0.92     1.23

  อัตราการเติบโต                                                                                                

  สินทรัพย์รวม (%)                        (2.54)    0.36      7.82     4.50         (2.57)    0.20      8.00     4.36

  หนี้สินรวม (%)                          (14.74)   9.19      8.84     (24.11)      (14.72)   8.31      9.40     (24.25)

  รายได้จากการขายหรือบริการ (%)           (2.85)    (8.46)    7.82     21.60        (3.18)    (8.98)    9.52     22.31

  ค่าใช้จ่ายดำเนินงาน (%)                  0.86      (7.32)    4.43     13.75        1.10      (7.43)    5.78     15.10

  กำไรสุทธิ (%)                          (3.85)    (22.55)   36.83    42.48        (4.33)    (22.71)   37.53    41.83
  ------------------------------------ --------- --------- -------- --------- -- --------- --------- -------- ---------

2) คำอธิบายและการวิเคราะห์ของฝ่ายจัดการ(หน่วย:พันบาท)

การเปรียบเทียบข้อมูลในงบการเงินของบริษัท พาโตเคมีอุตสาหกรรม จำกัด (มหาชน)
และบริษัทย่อย การวิเคราะห์ตัวเลขหน่วย : พันบาท

ผลการดำเนินงานของบริษัท พาโตเคมีอุตสาหกรรม จำกัด (มหาชน) และบริษัทย่อย
ในงบการเงินปรากฏผลกำไร (ขาดทุน) สุทธิ จำนวน 99.82, 137.29 และ 194.72 ล้านบาท
ในปี 2558- 2560 ตามลำดับ โดยเปลี่ยนแปลงเพิ่มขึ้น (ลดลง) คิดเป็นร้อยละ (22.71),
37.53 และ 41.83 ตามลำดับ

ปี 2558 ภาวะเศรษฐกิจโลกยังคงมีอัตราการขยายตัวต่อเนื่องจากปีที่ผ่านมาอยู่ในช่วงแคบๆ
โดยคาดการณ์ว่า เศรษฐกิจโลกจะขยายตัวร้อยละ 3.1 ลดลงจากปี 2557 เล็กน้อย
โดยภาพรวมของเศรษฐกิจโลก มีปัจจัยสำคัญที่มีผลกระทบต่อระบบเศรษฐกิจโลก เช่น
ความผันผวนของตลาดเงินและตลาดทุน ราคาน้ำมันและราคาสินค้าโภคภัณฑ์ในตลาดโลกตกต่ำลง
ทั้งที่เกิดขึ้นในทวีปอเมริกา ทวีปยุโรปและทวีปเอเชีย เช่น
เศรษฐกิจของสหรัฐอเมริกาขยายตัวร้อยละ 2.6 เนื่องจากการบริโภคภายในประเทศปรับตัวดีขึ้น
อัตราการว่างงานมีแนวโน้มลดลง สะท้อนถึงตลาดแรงงานที่มีความแข็งแกร่งมากขึ้น
โดยธนาคารกลางสหรัฐ (FED) ตัดสินใจปรับขึ้นอัตราดอกเบี้ยในเดือนธันวาคม 2558 ถือว่า
เศรษฐกิจของสหรัฐสามารถฟื้นตัวได้ สำหรับเศรษฐกิจยุโรป มีสัญญาณของการฟื้นตัวดีขึ้น
โดยขยายตัวร้อยละ 1.9
เป็นผลมาจากการใช้นโยบายผ่อนคลายทางการเงินของธนาคารกลางยุโรป (ECB)
โดยการซื้อพันธบัตร รวมทั้งนโยบายการปล่อยสินเชื่อให้กับธนาคารพาณิชย์ในระยะยาว
ทำให้เกิดสภาพคล่องในระบบเศรษฐกิจ ทำให้การบริโภคของภาคเอกชนดีขึ้น
ประกอบกับค่าเงินยูโรที่อ่อนค่าลง ส่งผลให้การส่งออกขยายตัวและดุลการค้าเกินดุลเพิ่มขึ้น
ส่วนทางด้านทวีปเอเชีย คงต้องกล่าวถึง
เศรษฐกิจจีนที่การขยายตัวเริ่มชะลอตัวลงจากที่เคยเติบโตได้ในอัตราเลขสองหลักลงมาสู่ระดับต่ำเพียงเลขหลักเดียว
คือ ร้อยละ 6.8 แต่เมื่อเทียบกับประเทศที่พัฒนาแล้ว ถือว่ายังอยู่ในระดับที่สูง
ที่เป็นเช่นนี้ก็เป็นเพราะความตั้งใจที่รัฐบาลจีนต้องการปฏิรูประบบเศรษฐกิจให้มีความสมดุลและยั่งยืน
โดยการลดภาวะการเติบโตอย่างรุนแรงของธุรกิจอสังหาริมทรัพย์ ที่อาจจะก่อให้เกิดภาวะฟองสบู่
โดยการขยายตัวของสินเชื่อที่ไม่มีคุณภาพของธนาคาร
และผลักดันให้เกิดการเติบโตด้วยการเพิ่มขึ้นของกำลังซื้อของประชาชนและการลงทุนในโครงสร้างพื้นฐาน
ในระยะยาวจะเป็นการรักษาศักยภาพและเสถียรภาพของเศรษฐกิจจีนในระยะยาวรวมถึงเศรษฐกิจโลกโดยรวมด้วย

ส่วนประเทศไทยได้รับผลกระทบจากภาวะเศรษฐกิจโลกที่เกิดขึ้นในต่างประเทศ
ทำให้ภาวะเศรษฐกิจไทยมีแนวโน้มชะลอตัวในช่วงร้อยละ 2.70
รวมถึงผลกระทบจากปัญหาต่างๆในประเทศ
ทำให้อัตราการขยายตัวของเศรษฐกิจไทยโดยรวมขยายตัวเพียงเล็กน้อยเท่านั้น
เนื่องจากปัญหาทางด้านการเมืองที่สร้างความไม่แน่นอน ทำให้เกิดความกังวลของนักลงทุน
การใช้จ่ายในโครงการลงทุน รวมถึงมาตรการกระตุ้นเศรษฐกิจต่างๆของภาครัฐ
ซึ่งเป็นส่วนสำคัญในการเสริมสภาพคล่องทางเศรษฐกิจของประเทศ
ในขณะที่การบริโภคของภาคเอกชน ยังไม่มีสัญญาณของการฟื้นตัวที่ชัดเจน
เพราะราคาสินค้าเกษตรหลายชนิดลดลงตามราคาสินค้าโภคภัณฑ์ในตลาดโลก
ทำให้เกิดหนี้ครัวเรือนยังคงอยู่ในระดับสูง

ด้านการลงทุนของภาคเอกชนได้รับอุปสรรคจากอัตราการใช้ กำลังการผลิตที่อยู่ในระดับต่ำ
ความต้องการในต่างประเทศลดลง จากมาตรต่างๆ ของต่างประเทศ
ทำให้เกิดการชะลอตัวลงในการลงทุนของภาคเอกชน การส่งออกสินค้าก็ลดลงตามไปด้วย
จะเห็นได้ว่า มูลค่าการส่งออกสินค้าทั้งหมดของไทยลดลงอย่างต่อเนื่อง
อีกทั้งยังมีผลกระทบจากความผันผวนของตลาดการเงินโลก
ซึ่งทำให้สถาบันการเงินมีความระมัดระวังในการปล่อยสินเชื่อมากขึ้น อย่างไรก็ดี
ปัจจัยด้านบวกที่เกิดขึ้นจากเศรษฐกิจโลก คือ
การบริโภคภายในประเทศและการส่งออกสินค้าอาจจะได้รับผลดีมากกว่าอดีต
เนื่องจากราคาน้ำมันที่ลดลงมาก
อีกทั้งภาคการท่องเที่ยวยังคงเป็นการบริการที่ขยายตัวได้ดีอย่างต่อเนื่อง

ภาวะเศรษฐกิจภาคการเกษตรในปี 2558 ยังคงถูกกระทบจากปัญหาต่างๆ ดังได้กล่าวข้างต้น
จึงทำให้อัตราการลดลงร้อยละ 4.2 เมื่อเทียบกับปี 2557
เนื่องจากปัญหาภัยแล้งที่เกิดขึ้นมาตั้งแต่ช่วงปลายปี 2557 ต่อเนื่องปี 2558
โดยส่งผลกระทบรุนแรงต่อภาคการผลิตพืชไร่และข้าวนาปีและข้าวนาปรัง
โดยที่เกษตรกรไม่สามารถเพาะปลูกได้ตามฤดูกาล
และยังคงมีหลายพื้นที่ของประเทศที่ประสบปัญหาฝนทิ้งช่วง

ปี 2559 ภาวะเศรษฐกิจโลกยังคงมีอัตราการขยายตัวอย่างเนื่องจากปีที่ผ่านมาในช่วงแคบๆ
โดยเศรษฐกิจโลกขยายตัวร้อยละ 2.9 เพิ่มจากร้อยละ 2.4 ในปีที่ผ่านมา
โดยภาพรวมของเศรษฐกิจโลกในปีนี้คงต้องรวมพูดถึงเศรษฐกิจของสหรัฐอเมริกา สหภาพยุโรป จีน
ญี่ปุ่น และอาจจะรวมไปถึงประชาคมอาเซียน ซึ่งถือเป็นตลาดใหญ่

สหรัฐอเมริกายังคงมีภาวะเศรษฐกิจที่ถือว่ามีการขยายตัวที่ร้อยละ 1.6
โดยที่ธนาคารกลางสหรัฐอเมริกา ได้ปรับอัตราดอกเบี้ยนโยบาย ให้สูงขึ้นจากร้อยละ 0-0.1 เป็น
0.25-0.50 เมื่อเดือนธันวาคม ที่ผ่านมา การปรับอัตราดอกเบี้ยเป็นครั้งแรกในรอบ 7 ปี
เพื่อปรับให้อยู่ในระดับที่ค่อนข้างปกติ เงินดอลลาร์จะแข็งค่าขึ้น เมื่อเทียบกับเงินยูโร เงินเยน
และเงินบาท การลงทุนของภาคธุรกิจชะลอตัว ขณะที่ตลาดแรงงานมีอัตราการว่างงานลดลง
สร้างความแข็งแกร่งมากขึ้น
ระดับการบริโภคสินค้าโภคภัณฑ์ยังคงอยู่ในระดับต่ำกว่าความสามารถในการผลิต
จึงทำให้ราคาสินค้าโภคภัณฑ์ทุกชนิด ทั้งในภาคเกษตร และอุตสาหกรรมลดลง และสินค้าคงคลังลดลง
ส่งผลให้เศรษฐกิจสหรัฐฯ ในปี 2559 ขยายตัวเพียงเล็กน้อย

ด้านเศรษฐกิจ
สหภาพยุโรปได้รับแรงกดดันจากผลของการลงประชามติถอนตัวออกจากสหภาพยุโรปของอังกฤษ
(BREXIT) เป็นส่วนหนึ่งที่ทำให้สถานการณ์เศรษฐกิจในยุโรปยังคงย่ำแย่หนัก
เนื่องจากภาวะหนี้สินของประเทศที่ไม่สามารถแข่งขันกับประเทศที่อยู่ในสหภาพกับประเทศนอกสหภาพ
แต่ยังคงมีปัจจัยสนับสนุนจากมาตรการผ่อนคลายทางการเงินเพื่อช่วยเหลือในการฟื้นฟูและปรับโครงสร้างหนี้
จากธนาคารกลางยุโรป ที่ช่วยกระตุ้นการปล่อยสินเชื่อของธนาคารพาณิชย์
โดยเฉพาะสินเชื่อภาคครัวเรือน ทำให้การบริโภคของภาคเอกชนขยายตัวได้ดีขึ้น
ทำให้เศรษฐกิจสหภาพยุโรป ขยายตัวเพิ่มขึ้นร้อยละ 1.9 โดยฟื้นตัวอย่างค่อยเป็นค่อยไป

สำหรับเศรษฐกิจญี่ปุ่นยังคงอยู่ในภาวะเปราะบาง โดยขยายตัวเพิ่มขึ้นเพียงร้อยละ 0.50
จากการลงทุนของภาครัฐ และการใช้นโยบายการเงินแบบผ่อนคลาย
ขณะที่การบริโภคของภาคเอกชน และการส่งออกยังคงหดตัว

ในส่วนของเศรษฐกิจจีน ซึ่งเป็นระบบเศรษฐกิจที่ใหญ่เป็นอันดับ 2 ของโลก
แม้ว่าอัตราการขยายตัวทางเศรษฐกิจชะลอตัวลง แต่ก็ยังขยายตัวร้อยละ 6.6
ถือว่ายังอยู่ในระดับสูง โดยมีแรงหนุนจากการบริโภคและภาคบริการ อย่างไรก็ตาม
เศรษฐกิจจีนยังคงมีภาวะเสี่ยงในเรื่องปัญหาหนี้เสียของธนาคารพาณิชย์ในจีน
จะส่งผลต่อเสถียรภาพทางการเงิน ทำให้ค่าเงินหยวนอ่อนค่าลง
เพราะจีนจะต้องเพิ่มปริมาณเงินหยวนเพื่อช่วยเพิ่มสภาพคล่องให้แก่ธนาคารพาณิชย์ของจีน
ทำให้เศรษฐกิจชะลอตัวอย่างต่อเนื่อง สำหรับเศรษฐกิจของประชาคมอาเซียน ขยายตัวร้อยละ 4.8
สำหรับในกลุ่มนี้ ประเทศอินโดนีเซียถือว่ามีภาวะเศรษฐกิจที่น่าเป็นห่วงภาวะขาดดุลการค้า
และดุลบัญชีเดินสะพัดเรื่อยมา

ส่วนประเทศไทยได้รับผลกระทบจากภาวะเศรษฐกิจโลกที่เกิดขึ้นในต่างประเทศ
ทำให้เศรษฐกิจไทยมีแนวโน้มขยายตัวในช่วงร้อยละ 3.2 เช่น
การปรับขึ้นอัตราดอกเบี้ยของธนาคารกลางสหรัฐฯ มีผลกระทบต่อทิศทางเงินบาท
และผลกระทบจากเศรษฐกิจของจีนที่ชะลอตัวลดลงอย่างต่อเนื่อง
จากปัญหาหนี้เสียของธนาคารพาณิชย์ ส่งผลทำให้อุปสงค์ลดลง ราคาสินค้าโภคภัณฑ์จึงมีแนวโน้มลดลง
จึงเป็นอุปสรรคต่อการฟื้นตัวของการส่งออก
อย่างไรก็ตามที่เศรษฐกิจไทยยังคงสามารถขยายตัวได้นั้น
เนื่องจากปัจจัยบวกสนับสนุนจากการใช้จ่ายของภาคครัวเรือน
การลงทุนภาครัฐจากโครงสร้างพื้นฐานด้านการคมนาคมขนส่ง
ทำให้การลงทุนของภาคเอกชนขยายตัวตามไปด้วย
การเพิ่มมาตรการกระตุ้นเศรษฐกิจแบบเร่งด่วนในโครงการช้อปช่วยชาติ ในปี 2559 การส่งออก
และการบริการ การท่องเที่ยวที่ขยายตัวเพิ่มขึ้น

ภาวะเศรษฐกิจภาคเกษตรโดยรวมในปี 2559 ยังคงหดตัว ร้อยละ 0.50 เมื่อเปรียบเทียบกับปี
2558 เนื่องจากปัญหาภัยแล้งที่เกิดขึ้นในช่วงปี 2558 ต่อเนื่องจนถึงต้นปี 2559
โดยปริมาณน้ำใช้การในเขื่อนหลักๆ ต่างอยู่ในเกณฑ์น้อยมาก
ไม่เพียงพอต่อการเพาะปลูกพืชหลายชนิด โดยเฉพาะการปลูกข้าวนาปรัง ในพื้นที่ลุ่มแม่น้ำเจ้าพระยา
แถบเหนือตอนล่างและภาคกลาง และการส่งออกสินค้าเกษตร
และผลิตภัณฑ์ทางการเกษตรมีทิศทางลดลง
เนื่องจากเศรษฐกิจของประเทศคู่ค้าที่สำคัญอย่างจีนยังคงชะลอตัว หลังจากนั้นช่วงครึ่งปีหลังของปี
2559 สถานการณ์ภัยแล้งและปริมาณน้ำใช้ในเขื่อนต่างๆ เริ่มดีขึ้น แต่ผลผลิตในสาขาพืชในปี 2559
ยังคงหดตัวร้อยละ 1.8 เมื่อเทียบกับปี 2558 โดยพืชสำคัญที่มีผลผลิตลดลง ได้แก่ข้าวนาปรัง
ข้าวโพดเลี้ยงสัตว์ มันสำปะหลัง อ้อยโรงงาน สับปะรดโรงงาน ยางพารา ปาล์มน้ำมัน เป็นต้น
ส่วนราคาของสินค้าพืชเฉลี่ยเพิ่มขึ้น ได้แก่ สับปะรดโรงงาน ปาล์มน้ำมัน ยางแผ่นดิบ
เนื่องจากปริมาณการผลิตลดลง ไม่เพียงพอกับความต้องการของตลาด

ส่วนราคาของสินค้าพืชเฉลี่ยลดลง ได้แก่ ข้าวเปลือกเจ้า ข้าวโพดเลี้ยงสัตว์ มันสำปะหลัง
อ้อยโรงงาน โดยเฉพาะข้าวเปลือกเจ้า เนื่องจากสภาวะภัยแล้งคลี่คลายสู่ภาวะปกติ
ทำให้ผลผลิตออกสู่ตลาดเพิ่มขึ้น ประกอบกับข้าวเปลือกที่ค้างอยู่ใน Stock เป็นจำนวนมาก
เป็นแรงกดดันให้ราคาข้าวลดลง

ปี 2560 ภาวะเศรษฐกิจโลกยังคงมีอัตราการขยายตัวต่อเนื่องจากปีที่ผ่านมาในช่วงแคบๆ
โดยกองทุนการเงินระหว่างประเทศ (International Monetary Fund : IMF)
คาดว่าเศรษฐกิจโลกในปีนี้ ขยายตัวร้อยละ 3.60 (ณ เดือนตุลาคม 2560) เพิ่มขึ้นจากร้อยละ
3.5 ในปีที่แล้ว โดยการขยายตัวของเศรษฐกิจในทุกภูมิภาคของโลกดีขึ้น
รวมถึงเศรษฐกิจในกลุ่มประเทศพัฒนาแล้ว ยกเว้นกลุ่มประเทศตะวันออกกลางที่ชะลอตัวลง
สหรัฐอเมริกา กลุ่มยูโรโซน ญี่ปุ่น จีน และรวมถึงกลุ่มประชาคมอาเซียน

สหรัฐอเมริกา ยังคมมีภาวะเศรษฐกิจขยายตัวร้อยละ 2.2
ซึ่งมีแรงสนับสนุนหลักจากการใช้จ่ายของผู้บริโภค และการลงทุนภาคเอกชน
โดยอัตราการว่างงานลดลงอย่างต่อเนื่อง สะท้อนถึงตลาดแรงงานของสหรัฐฯ ยังคงมีความแข็งแรง
อัตราเงินเฟ้อที่อยู่ในระดับต่ำกว่าเป้าหมาย
ทำให้คณะกรรมการนโยบายการเงินของธนาคารกลางสหรัฐฯ ยังคงอัตราดอกเบี้ยนโยบายที่ร้อยละ
1-1.25

กลุ่มยูโรโซน (ประเทศเยอรมัน ฝรั่งเศส อิตาลี และสเปน) ยังคงมีภาวะเศรษฐกิจขยายตัวร้อยละ
2.1 เนื่องจากความกังวลทางด้านการเมืองที่ลดลงในประเทศกลุ่มยูโรโซน
ทำให้การใช้จ่ายของภาคครัวเรือน ปรับตัวดีขึ้น และมีความเชื่อมั่นทางด้านเศรษฐกิจเพิ่มขึ้น
อัตราเงินเฟ้อที่ยังอยู่ในระดับต่ำ ทำให้ธนาคารกลางยุโรป
ขยายระยะเวลาดำเนินมาตรการผ่อนคลายนโยบายการเงิน (Quantitative Easing : QE)
ไปจนถึง ไตรมาสที่ 3 ของปี 2561 รวมทั้งลดขนาดวงเงินที่จะเข้าซื้อพันธบัตรรัฐบาลอีกด้วย

สำหรับเศรษฐกิจประเทศญี่ปุ่น ยังคงอยู่ในภาวการณ์ขยายตัวเพิ่มขึ้นร้อยละ 1.5
เนื่องจากการบริโภค และการลงทุนภาคเอกชนปรับตัวดีขึ้น
รวมถึงภาคการท่องเที่ยวที่ขยายตัวได้ในระดับสูง โดยยังใช้นโยบายการเงินแบบย่อยสลาย
เพราะเงินเฟ้ออยู่ในระดับต่ำ

เศรษฐกิจประเทศจีน ยังคงมีการขยายตัวร้อยละ 6.8
เนื่องจากการบริโภคภายในประเทศขยายตัวอย่างต่อเนื่อง
และการลงทุนโดยรวมเติบโตได้เป็นอย่างดี อัตราการว่างงานอยู่ในระดับต่ำ
อย่างไรก็ตามเศรษฐกิจจีนยังคงมีความเสี่ยงในเรื่องสัดส่วนหนี้เสียของธนาคารพาณิชย์ในจีนที่อยู่ในระดับสูง
ซึ่งจะส่งผลต่อเสถียรภาพทางเศรษฐกิจของประเทศ

สำหรับภาวะเศรษฐกิจของกลุ่มประเทศอาเซียน 5 หมายถึงประเทศอินโดนีเซีย มาเลเซีย ฟิลิปปินส์
ไทย และเวียดนาม ซึ่งโดยรวมมีการขยายตัวของภาวะเศรษฐกิจย่างต่อเนื่องที่ร้อยละ 5.2

ส่วนภาวะเศรษฐกิจของประเทศไทย ได้รับผลกระทบจากภาวะเศรษฐกิจโลกที่เกิดขึ้นในต่างประเทศ
ทำให้เศรษฐกิจไทยในปี 2560 ขยายตัวร้อยละ 3.9
โดยมีปัจจัยหลักจากการส่งออกสินค้าที่ขยายตัวเพิ่มขึ้นในทุกตลาดการส่งออก และเกือบทุกหมวดสินค้า
สอดคล้องกับการขยายตัวของเศรษฐกิจประเทศคู่ค้า และเพิ่มขึ้นของราคาสินค้าในตลาดโลก
ทำให้ปริมาณการส่งออกและราคาของสินค้าเพิ่มขึ้น ขณะที่การบริโภคภาพเอกชนขยายตัวเพิ่มขึ้น
โดยมีปัจจัยสนับสนุนจากการปรับตัวดีขึ้นของฐานรายได้รวมในระบบเศรษฐกิจ
มาตรการกระตุ้นการใช้จ่ายของภาครัฐ รวมทั้งอัตราเงินเฟ้อ
และอัตราดอกเบี้ยที่ยังคงอยู่ในระดับต่ำ และการปรับตัวดีขึ้นของความเชื่อมั่นผู้บริโภค
โดยการใช้จ่ายซื้อสินค้าขยายตัวในเกณฑ์ที่สูงขึ้น การลงทุนของภาคเอกชนขยายตัวเพิ่มขึ้น
โดยการลงทุนส่วนใหญ่ในเครื่องจักรเพิ่มขึ้น สอดคล้องกับการปรับตัวดีขึ้นของการส่งออก
ส่วนการลงทุนภาครัฐลดลง เนื่องจากปัญหาอุทกภัย ทำให้การจัดซื้อจัดจ้างของภาครัฐลดลง
สอดคล้องกับอัตราเบิกจ่ายงบประมาณรายจ่ายเพื่อการลงทุนต่ำกว่าเป้าหมายที่กำหนดไว้
ส่วนด้านการผลิต และการคมนาคมปรับตัวดีขึ้น สอดคล้องกับการขยายตัวของผลิตเพื่อการส่งออก
และการให้บริการขนส่งสินค้า ทั้งทางบก ทางอากาศและทางน้ำ รวมถึงการบริการ
และการท่องเที่ยวที่ขยายตัวเพิ่มขึ้นมากจากรายได้จากนักท่องเที่ยว

ภาวะเศรษฐกิจภาคเกษตรโดยรวมในปี 2560 ขยายตัวร้อยละ 5.3 เมื่อเทียบกับปี 2559
เนื่องจากเป็นปีที่มีสภาพอากาศ และปริมาณน้ำเอื้ออำนวยต่อการผลิตทางการเกษตรมากกว่าปี 2559
ซึ่งยังคงมีภาวะวิกฤตการขาดแคลนน้ำในช่วงครึ่งปีแรก และเริ่มคลี่คลายในช่วงครึ่งปีหลัง ส่วนในปี
2560 ปริมาณน้ำใช้การได้เพียงพอ โดยในอ่างเก็บน้ำที่สำคัญมีเพียงพอต่อการเพาะปลูกพืชหลายชนิด
โดยเฉพาะการปลุกข้าวนาปรังในพื้นที่ลุ่มน้ำเจ้าพระยา แถบตอนเหนือตอนล่าง
และภาคกลางตอนบนทีเพิ่มขึ้นอย่างมาก
ประกอบกับสภาพอากาศที่เอื้ออำนวยในหลายพื้นที่ของประเทศ
ก็ส่งออกสินค้าเกษตรและการผลิตภาคเกษตรขยายตัวเพิ่มขึ้น
เนื่องจากการขยายตัวเพิ่มขึ้นของเศรษฐกิจในประเทศคู่ค้า สำรับพืชสำคัญที่มีปริมาณผลผลิตเพิ่มขึ้น
ได้แก่ ข้าวนาปรัง ข้าวโพดเลี้ยงสัตว์ อ้อยโรงงาน สับปะรดโรงงาน ยางพารา ปาล์มน้ำมัน
เป็นต้น ส่วนพืชสำคัญที่มีปริมาณผลผลิตลดลง ได้แก่ ข้าวนาปี มันสำปะหลัง โดยเฉพาะข้าวนาปี
มีผลผลิตลดลง เนื่องจากเกิดปัญหาน้ำท่วมที่มีความรุนแรงค่อนข้างมาก
ส่งผลให้พื้นที่เพาะปลูกได้รับความเสียหายจากอิทธิพลของพายุเซินกาและพายุทกซูรี

ดังนั้นจึงส่งผลทำให้สินค้าพืชมีราคาเฉลี่ยเพิ่มขึ้น ได้แก่ ข้าว อ้อยโรงงาน ยางแผ่นดิบ เป็นต้น
โดยข้าวมีราคาเพิ่มขึ้นเนื่องจากผลผลิตลดลงจากปัญหาอุทกภัย
ส่วนอ้อยโรงงานมีราคาเพิ่มขึ้นตามราคาน้ำตาลในตลาดโลก และยางแผ่นดิบมีราคาเพิ่มขึ้น
เนื่องจากความต้องการในตลาดโลกเพิ่มขึ้น ส่วนสินค้าพืชที่มีราคาเฉลี่ยลดลง ได้แก่
ข้าวโพดเลี้ยงสัตว์ มันสำปะหลัง สับปะรดโรงงาน ปาล์มน้ำมัน เป็นต้น
เนื่องจากการลดลงของปริมาณการใช้ในอุตสาหกรรมอาหารสัตว์
และมีปริมาณของผลผลิตออกสู่ตลาดเพิ่มขึ้นเกินความต้องการของตลาด

ด้วยปัจจัยต่างๆที่ได้กล่าวมานี้มีผลกระทบต่อผลการดำเนินงานของบริษัท
ทำให้ผลการดำเนินงานตลอดระยะเวลา 3 ปี ที่ผ่านมาปรากฏดังนี้

รายได้จากการขาย ในปี 2558 - 2560 จำนวน 647.78,709.43 และ 867.70 ล้านบาท
โดยเปลี่ยนแปลงเพิ่มขึ้น(ลดลง) คิดเป็นร้อยละ (8.98), 9.52 และ 22.31 ตามลำดับ

รายได้รวม ในปี 2558-2560 จำนวน 648.09, 721.64 และ 878.69 ล้านบาท
โดยเปลี่ยนแปลงเพิ่มขึ้น (ลดลง) คิดเป็นร้อยละ (10.62), 11.35 และ 21.76 ตามลำดับ

ต้นทุนขาย ในปี 2558-2560 จำนวน 454.50, 484.55 และ 552.05 ล้านบาท
โดยเปลี่ยนแปลงเพิ่มขึ้น (ลดลง) คิดเป็นร้อยละ (7.02), 6.61 และ 13.93 ตามลำดับ

กำไรขั้นต้นในปี 2558-2560 จำนวน 193.29, 224.88 และ 315.65 ล้านบาท
โดยเปลี่ยนแปลงเพิ่มขึ้น (ลดลง) คิดเป็นร้อยละ (13.25), 16.34 และ 40.36 ตามลำดับ

ปี 2558 ภาวะเศรษฐกิจยังคงขยายตัวเล็กน้อย
โดยได้รับผลกระทบจากเหตุการณ์สำคัญๆทั้งที่เกิดขึ้นในทวีปอเมริกา ยุโรปและเอเชีย
ดังได้กล่าวมาแล้วนั้น ส่วนภาวะเศรษฐกิจของประเทศไทยก็ได้รับผลกระทบด้วยเช่นกัน
และรวมถึงสาเหตุสำคัญๆที่เกิดขึ้นในประเทศที่ทำให้อัตราการขยายตัวของเศรษฐกิจชะลอตัว เช่น
ปัญหาด้านการเมืองที่นักลงทุนมีความกังวลในความไม่แน่นอน
ปัญหาภัยแล้งที่ทำให้เกิดความเสียหายแก่ภาคการเกษตร ด้านผลผลิตทางการเกษตรและราคา
โดยภาครัฐได้มีมาตรการต่างๆ ให้ความช่วยเหลือแก่เกษตรกรตลอดเวลา
เพื่อลดความเดือดร้อนแก่เกษตรกร

จากปัจจัยข้างต้น ทำให้ยอดขายในปี 2558 จำนวน 647.78 ล้านบาท เปลี่ยนแปลงลดลง จำนวน
(63.88) ล้านบาท หรือเปลี่ยนแปลงลดลงร้อยละ (8.98) ต้นทุนขายในปี 2558 จำนวน 454.50
ล้านบาท เปลี่ยนแปลงลดลงจำนวน (34.34) ล้านบาท หรือเปลี่ยนแปลงลดลงร้อยละ (7.02)
ส่งผลทำให้กำไรขั้นต้นในปี 2558 จำนวน 193.29 ล้านบาท เปลี่ยนแปลงลดลง จำนวน (29.53)
ล้านบาท หรือเปลี่ยนแปลงลดลงร้อยละ (13.25)

โดยสามารถสรุปสาเหตุสำคัญเป็นประเด็นๆ ได้ดังนี้

1.  ยอดขายปี 2558 ที่ลดลงเนื่องจากเกิดภัยแล้งต่อเนื่องจากปี 2557 ต่อเนื่องจนถึงปี 2558
    ทำให้

ปริมาณน้ำในเขื่อนต่างๆ ทั้งประเทศมีปริมาณไม่เพียงพอต่อการเพาะปลูก
ทำให้รัฐบาลประกาศให้ชาวนางดที่จะทำการปลูกข้าวนาปรัง
ส่วนข้าวนาปีก็ต้องเลื่อนการเพาะปลูกออกไปในบางพื้นที่ ซึ่งคาดว่า
เนื้อที่เพาะปลูกข้าวนาปีและข้าวนาปรังลดลงร้อยละ (7.58) และ (43.61) ตามลำดับ
เมื่อเปรียบเทียบกับปี 2557

(ที่มา : ศูนย์สารสนเทศการเกษตร สำนักงานเศรษฐกิจการเกษตร)
ทำให้ปริมาณผลผลิตของข้าวนาปีและนาปรังโดยรวมลดลง

2.  ปริมาณผลผลิตการเกษตรและราคาผลผลิตการเกษตรหลายชนิดลดลง เช่น ข้าวนาปีและข้าวนา

ปรัง ปริมาณการผลิตลดลงร้อยละ (15.62) และ (44.48) ตามลำดับ
โดยราคาของข้าวเปลือกเจ้า ความชื้น 15% เพิ่มขึ้นเพียงร้อยละ 0.07 ส่วนข้าวนาปีหอมมะลิ
ราคาลดลงร้อยละ (9.69) ส่วนยางพารา (ยางแผ่นดิบ) มีปริมาณผลผลิตลดลง ร้อยละ (2.23)
และราคายางแผ่นดิบ ชั้น 3 ลดลงร้อยละ (18.37)
โดยทั้งหมดนี้เกิดจากปัญหาและอุปสรรคในการเพาะปลูก ดังได้กล่าวข้างต้น
อีกทั้งอุปทานของยางพาราในตลาดสูงขึ้น ในขณะที่ความต้องการของตลาดโลกไม่เพิ่มขึ้น
จึงทำให้ปริมาณล้นตลาด

3.  หนี้สินของเกษตรกร สืบเนื่องมาจากเกษตรกรไม่สามารถเพาะปลูกได้ จึงทำให้เกิดขาด

สภาพคล่องทางการเงิน
จึงไม่มีความสามารถในการชำระหนี้เก่าและไม่สามารถลงทุนทำการเกษตรในรอบใหม่ได้

4.  การส่งออกสินค้าเกษตรมีแนวโน้มลดลง เนื่องจากเศรษฐกิจโลกชะลอตัวลง ส่งผลต่อเนื่องให้

ราคาสินค้าเกษตรส่วนใหญ่ภายในประเทศลดลงตามไปด้วย

5.  ความต้องการใช้สารเคมีกำจัดศัตรูพืชลดลง เนื่องจากปริมาณการเพาะปลูกลดลงจากปัญหาภัย

แล้ง และปริมาณน้ำในเขื่อนไม่เพียงพอ ทำให้ศัตรูพืชไม่ระบาด เช่น
เพลี้ยกระโดดสีน้ำตาลและหนอนกอในนาข้าว

  จากเหตุผลข้างต้น ทำให้สภาพคล่องทางการเงินของเกษตรกรลดลง กำลังซื้อลดลง การ

เพาะปลูกลดปริมาณลง จึงไม่มีการระบาดของศัตรูพืช
ส่งผลทำให้ความต้องการใช้สารเคมีกำจัดศัตรูพืชลดลง เมื่อความต้องการในตลาดลดลง
การแข่งขันระหว่างคู่แข่งสูงขึ้น จึงมีการกำหนดนโยบายและกลยุทธ์ทางการตลาดในทุกๆด้าน เช่น
ด้านราคาและด้านการส่งเสริมการขาย เป็นต้น
เพื่อรักษาส่วนแบ่งการตลาดของบริษัทไว้ให้อยู่ในระดับที่สูงสุด

  ดังนั้นผลิตภัณฑ์ทุกประเภท ทั้ง Commodity Products และ Specialty Products ที่มีกำไร

ขั้นต้นต่ำจนกระทั่งถึงมีกำไรขั้นต้นสูงนั้น ปรากฏยอดขายลดลงทุกประเภท
โดยเมื่อพิจารณาเคมีกำจัดศัตรูพืชที่ใช้ในนาข้าว มีสัดส่วนคิดเป็นร้อยละ 27.42
ของยอดขายทั้งหมดในปี 2558 โดยเปลี่ยนแปลงลดลงร้อยละ (12.16) เมื่อเทียบกับปี 2557

  จากปัจจัยข้างต้น ยอดขายลดลงจึงทำให้ต้นทุนขาย มีอัตราการเปลี่ยนแปลงลดลงเช่นกันแต่

อัตราการเปลี่ยนแปลงของต้นทุนลดลงต่ำกว่าอัตราการเปลี่ยนแปลงของยอดขาย
เนื่องจากการนำกลยุทธ์ทางด้านราคาเข้าแข่งขันกับคู่แข่ง เพื่อรักษาส่วนแบ่งการตลาด
ต้นทุนวัตถุดิบที่นำเข้ามีแนวโน้มราคาลดลงจากราคาตลาดแต่ยังคงได้รับผลกระทบจากการอ่อนค่าของเงินบาทที่ค่อนข้างมาก
จึงทำให้มีผลกระทบต่อต้นทุนวัตถุดิบ
ในขณะที่กระบวนการผลิตต้องการแรงงานเข้ารองรับอย่างเพียงพอ
จึงจำเป็นต้องจัดหาแรงงานจากบริษัทภายนอก ทำให้ต้นทุนแรงงานสูงขึ้นจากปีที่แล้วเล็กน้อย
ในส่วนของโสหุ้ยการผลิตลดลง เนื่องจากปริมาณการผลิตและการขายลดลง
จึงเป็นสาเหตุสำคัญที่ทำให้กำไรขั้นต้นในปี 2558 จำนวน 193.29 ล้านบาทหรือร้อยละ 29.84
เปลี่ยนแปลงลดลง จำนวน (29.53) ล้านบาท หรือเปลี่ยนแปลงลดลงร้อยละ (13.25)
เมื่อเปรียบเทียบกับปีที่แล้ว

  ส่วนรายได้อื่นๆ ในปี 2558 จำนวน 0.31 ล้านบาท เปลี่ยนแปลงลดลงจำนวน (13.16)
  ล้านบาท

หรือเปลี่ยนแปลงลดลงร้อยละ (97.70) เมื่อเปรียบเทียบกับปีที่แล้ว
เนื่องจากภาวะตลาดเงินและตลาดทุนมีความผันผวน ทำให้รายได้จากการลงทุน จำนวน 1.00
ล้านบาท ประกอบด้วยเงินปันผลรับ
ยังรวมผลขาดทุนจากการขายเงินลงทุนและผลขาดทุนที่ยังไม่เกิดขึ้นจริงจากการเปลี่ยนแปลงมูลค่าเงินลงทุน
จำนวน 0.86 ล้านบาท ดอกเบี้ยรับ จำนวน 0.14 ล้านบาท
ผลขาดทุนจากอัตราแลกเปลี่ยนเนื่องจากเงินอ่อนค่าในปี 2558 ระหว่าง 32.95-36.27
บาทต่อดอลลาร์ จำนวน (1.84) ล้านบาท และผลกำไรจากการจำหน่ายทรัพย์สิน จำนวน 1.08
ล้านบาท และอื่นๆ จำนวน 0.06 ล้านบาท

ปี 2559 สภาวะเศรษฐกิจยังคงขยายตัวเล็กน้อย
ได้รับผลกระทบจากภาวะเศรษฐกิจโลกที่เกิดขึ้นในต่างประเทศ เช่น สหรัฐฯ สหภาพยุโรป จีน ญี่ปุ่น
ดังได้กล่าวมาแล้วข้างต้น ทำให้ภาวะเศรษฐกิจของประเทศไทยที่มีปัจจัยภายในต่างๆ ทั้งปัจจัยบวก
และปัจจัยลบ เช่น ปัญหาด้านการเมืองที่นักลงทุนต่างมีความกังวลในความไม่แน่นอน
ปัญหาภัยแล้งที่ทำให้เกิดความเสียหายแก่ผลผลิตทางการเกษตร ทำให้ปริมาณผลผลิตและราคาลดลง
โดยภาครัฐได้ดำเนินนโยบายและมาตรการต่างๆ เพื่อช่วยเหลือภาคการเกษตร
ในการปฏิรูปภาคเกษตรซึ่งประกอบด้วย โครงการศูนย์การเรียนรู้
เพื่อเพิ่มประสิทธิภาพการผลิตสินค้าการเกษตร ระบบส่งเสริมเกษตรแปลงใหญ่
การบริหารจัดการพื้นที่เกษตรกรรม เกษตรอินทรีย์ และธนาคารสินค้าเกษตร
รวมถึงการพัฒนาการผลิตสินค้าเกษตร เป็นต้น เพื่อช่วยลดต้นทุนการผลิตทางการเกษตรแก่เกษตรกร
และทำให้มีการพัฒนาคุณภาพสินค้าเกษตรให้ดีขึ้น เพื่อการแข่งขันในตลาดได้

จากปัจจัยข้างต้น ทำให้ยอดขายในปี 2559 จำนวน 709.43 ล้านบาท เปลี่ยนแปลงเพิ่มขึ้น จำนวน
61.65 ล้านบาท หรือเปลี่ยนแปลงเพิ่มขึ้น ร้อยละ 9.52 ต้นทุนขายในปี 2559 จำนวน 484.55
ล้านบาท เปลี่ยนแปลงเพิ่มขึ้น จำนวน 30.05 ล้านบาท หรือเปลี่ยนแปลงเพิ่มขึ้น ร้อยละ 6.61
ส่งผลทำให้กำไรขั้นต้นในปี 2559 จำนวน 224.88 ล้านบาท เปลี่ยนแปลงเพิ่มขึ้น จำนวน 31.59
ล้านบาท หรือเปลี่ยนแปลงเพิ่มขึ้นร้อยละ 16.34

โดยสามารถสรุปสาเหตุสำคัญเป็นประเด็นๆ ได้ดังนี้

1.  ยอดขายปี 2559 ที่เพิ่มขึ้น เนื่องจากภาวะภัยแล้งอย่างต่อเนื่องมาจากปี 2558 จนถึงต้นปี
    2559 ทำให้ปริมาณน้ำใช้การได้ในเขื่อนต่างๆ ไม่เพียงพอต่อการเพาะปลูก
    ทำให้รัฐบาลต้องขอความร่วมมืองดการปลูกข้าวนาปรัง หลังจากช่วงครึ่งหลังของปี 2559
    ภาวะภัยแล้งเริ่มคลี่คลายลง ปริมาณน้ำใช้การได้ในเขื่อนต่างๆ เพียงพอแก่การเพาะปลูก
    ทำให้พื้นที่การเพาะปลูกข้าวนาปี ซึ่งเพาะปลูกตามฤดูกาลมีเนื้อที่เพิ่มขึ้น ร้อยละ 0.64
    ในขณะที่พื้นที่ทำการทำการเพาะปลูกข้าวนาปรังลดลง ร้อยละ 22.37 (ที่มา:
    ศูนย์สารสนเทศการเกษตร สำนักงานเศรษฐกิจการเกษตร)
    ทำให้ปริมาณการผลิตของชาวนาเพิ่มขึ้น ส่วนข้าวนาปรังลดลง

2.  ปริมาณผลผลิตการเกษตรของพืชหลักลดลง เช่น ข้าวนาปรัง ข้าวโพดเลี้ยงสัตว์ มันสำปะหลัง
    อ้อยโรงงาน สับปะรดโรงงาน ยางพารา ปาล์มน้ำมัน โดยลดลงร้อยละ (29.37),
    (5.11),(2.40),(10.51),(1.70),(0.90) และ (7.24) ตามลำดับ ในขณะที่ข้าวนาปี
    มีผลผลิตเพิ่มขึ้นร้อยละ 3.26 ส่วนราคาของผลผลิตที่สำคัญ ข้าวเปลือกเจ้าความชื้น 15%
    ข้าวนาปี ข้าวโพดเลี้ยงสัตว์ มันสำปะหลัง อ้อยโรงงาน มีราคาที่ลดลง ร้อยละ (1.60)
    ,(29.38), (9.52),(26.27) และ (7.26) ตามลำดับ ส่วนสับปะรดโรงงาน ยางพารา
    และปาล์มน้ำมัน มีราคาเพิ่มขึ้นเล็กน้อย โดยทั้งหมดนี้เกิดจากภาวะแล้ง
    ซึ่งเป็นปัญหาและอุปสรรค ในการเพาะปลูก อีกทั้งยังเป็นผลกระทบจากกลไกของตลาด
    ทำให้ราคาของผลผลิตเปลี่ยนแปลงเพิ่มขึ้นและลดลง

3.  หนี้สินของเกษตรกร สืบเนื่องมาจากการที่รัฐบาลขอความร่วมมือให้งดปลูกข้าวนาปรัง
    และไปปลูกพืชทดแทนที่ใช้น้ำน้อย ทำให้ปริมาณของผลผลิตข้าวนาปรังลดลงอย่างมาก
    ทำให้เกษตรกรขาดสภาพคล่องทางการเงิน จึงไม่สามารถชำระหนี้เก่า
    และไม่สามารถลงทุนทำการเกษตรในรอบใหม่ได้

4.  การส่งออกสินค้าเกษตรมีแนวโน้มลดลง เนื่องจากเศรษฐกิจโลกชะลอตัวลง
    ความต้องการสินค้าของประเทศคู่ค้าลดลง เช่น จีน
    ส่งผลต่อเนื่องให้ราคาสินค้าเกษตรหลักส่วนใหญ่ภายในประเทศลดลงตามไปด้วย

  5. ความต้องการใช้สารเคมีกำจัดศัตรูพืชในช่วงครึ่งปีแรกลดลง เนื่องจากปริมาณการเพาะปลูก
  ลดลงจากวิกฤติภัยแล้ง และปริมาณน้ำใช้ในเขื่อนไม่เพียงพอ ทำให้การระบาดของวัชพืช โรคพืช
  และแมลงศัตรูพืชลดลง แต่ในช่วงครึ่งปีหลัง ปริมาณน้ำฝนที่ตกลงมาเพียงพอแก่การเพาะปลูก
  ทำให้วิกฤติภัยแล้งคลี่คลาย การเพาะปลูกสามารถทำได้ในหลายพื้นที่
  และเกิดการระบาดของวัชพืช โรคพืชและแมลงศัตรูพืชตามมา เช่น โรคใบไม้ในนาข้าว
  เพลี้ยกระโดสีน้ำตาล และหนอนกอในนาข้าว
  ทำให้มีความต้องการยาปราบศัตรูพืชในช่วงนี้เพิ่มมากยิ่งขึ้น

จากเหตุผลข้างต้น ทำให้สภาพคล่องทางการเงินของเกษตรกรในช่วงครึ่งปีแรกลดลง กำลังซื้อ

ลดลง ส่งผลทำให้ความต้องการยาในตลาดลดลง การแข่งขันระหว่างคู่แข่งในทุกๆ ด้าน เช่น
ด้านราคา และด้านส่งเสริมการขาย มีความรุนแรงมากขึ้นเพื่อรักษาส่วนแบ่งการตลาด
ทำให้ยอดขายใน 6 เดือนแรก ในปี 2559 มีจำนวน 275.09 ล้านบาท
แต่ช่วงครึ่งปีหลังความต้องการสินค้าในตลาดเพิ่มขึ้นจากเหตุผลข้างต้น ทำให้ยอดขายในช่วง 6
เดือนหลัง เพิ่มขึ้นเป็น 434.34 ล้านบาท เปลี่ยนแปลงเพิ่มขึ้นจาก 6 เดือนแรก จำนวน 159.25
ล้านบาท หรือร้อยละ 57.89
ภาวะการแข่งขันทางการตลาดในด้านราคากับคู่แข่งลดความรุนแรงลงเนื่องจากความต้องการสินค้าในตลาดสูงขึ้น
และสามารถขายได้เพิ่มขึ้น

ยอดขายของผลิตภัณฑ์ทุกประเภททั้ง Commodity Product และ Specialty Product เพิ่มขึ้น
ขณะเดียวกันสัดส่วนการขายของผลิตภัณฑ์ที่มีกำไรขั้นต้นสูงขึ้นก็เพิ่มขึ้น
โดยเฉพาะผลิตภัณฑ์หลักที่ใช้ในนาข้าว มีอัตราเพิ่มขึ้น มีสัดส่วนคิดเป็นร้อยละ 56.85
ของยอดขายทั้งหมดในปี 2559 โดยเปลี่ยนแปลงเพิ่มขึ้นร้อยละ 2.14 เมื่อเทียบกับปี 2558

ยอดขายที่เพิ่มขึ้นทำให้ปริมาณการผลิตเพิ่มขึ้น
ต้นทุนวัตถุดิบที่นำเข้ามีแนวโน้มราคาลดลงจากราคาตลาด
และยังคงได้รับผลกระทบจากความผันผวนของค่าเงินบาท จึงส่งผลกระทบต่อต้นทุนวัตถุดิบลดลงลดลง
แต่หลังจากปลายไตรมาสที่ 4 ของปี 2559 ราคาตลาดของวัตถุดิบนำเข้า
เริ่มมีแนวโน้มปรับราคาเพิ่มขึ้น ร้อยละ 10.15
เนื่องจากประเทศจีนบังคับใช้กฎหมายที่เกี่ยวกับมลพิษด้านต่างๆ
จึงทำให้ต้นทุนในกระบวนการผลิตสูงขึ้น ส่งผลให้ผู้ผลิตวัตถุดิบปรับราคาขึ้น

ในขณะที่กระบวนการผลิตต้องการแรงงานเพื่อรองรับอย่างเพียงพอสำหรับยอดขายที่เพิ่มขึ้น
จึงจำเป็นต้องจัดหาแรงงานจากบริษัทภายนอก ทำให้ต้นทุนแรงงานสูงขึ้นจากปีที่ผ่านมา
ในส่วนของโสหุ้ยการผลิตเพิ่มขึ้นจากผลกระทบด้านปริมาณการผลิตที่เพิ่มขึ้น และปัจจัยอื่นๆ
ทำให้ต้นทุนเพิ่มร้อยละ 6.61 เมื่อเทียบกับปีที่แล้ว จึงเป็นสาเหตุสำคัญที่ทำให้กำไรขั้นต้นในปี 2559
จำนวน 224.88 ล้านบาท หรือร้อยละ 31.70 ของยอดขาย เปลี่ยนแปลงเพิ่มขึ้น จำนวน 31.59
ล้านบาท หรือเปลี่ยนแปลงเพิ่มขึ้นร้อยละ 16.34 เมื่อเปรียบเทียบกับปีที่แล้ว

ถึงแม้อัตราต้นทุนเพิ่มขึ้นในปี 2559 แต่เป็นอัตราการเพิ่มขึ้นที่ต่ำกว่าอัตราเพิ่มขึ้นของยอดขาย
จึงทำให้กำไรขั้นต้นเพิ่มขึ้น

ส่วนรายได้อื่นๆ ในปี 2559 จำนวน 12.21 ล้านบาท เปลี่ยนแปลงเพิ่มขึ้นจำนวน 11.90 ล้านบาท
หรือเปลี่ยนแปลงเพิ่มขึ้นร้อยละ 3,838.71 เมื่อเทียบกับปีที่แล้ว
เนื่องจากภาวะตลาดเงินและตลาดทุนปรับตัวดีขึ้น ทำให้เกิดรายได้จากการลงทุน จำนวน 9.48
ล้านบาท ซึ่งประกอบด้วยเงินปันผลรับ ผลขาดทุนจากการขายเงินลงทุน
กำไรที่ยังไม่เกิดจากการเปลี่ยนแปลงมูลค่าเงินลงทุน และดอกเบี้ยรับ รวมเพิ่มขึ้นจำนวน 8.47
ล้านบาท หรือร้อยละ 834.61

ผลกำไรจากอัตราแลกเปลี่ยนเนื่องจากค่าเงินบาทผันผวนอยู่ในระหว่าง 36.31-34.68
บาทต่อดอลลาร์ บริษัทฯ มีนโยบายป้องกันความเสี่ยงจากอัตราแลกเปลี่ยน ด้วยการทำ Forward
Contract ทำให้เกิดผลกำไรจากอัตราแลกเปลี่ยนเพิ่มขึ้น จำนวน 3.30 ล้านบาท หรือร้อยละ
179.42 เมื่อเทียบกับปีที่ผ่านมา

ปี 2560 สภาวะเศรษฐกิจยังคงขยายตัวเล็กน้อย
โดยได้รับผลกระทบจากภาวะเศรษฐกิจโลกที่เกิดขึ้นในต่างประเทศ เช่น สหรัฐอเมริกา
กลุ่มยูโรโซน ญี่ปุ่น จีน ประชาคมอาเซียน 5 ดังที่ได้กล่าวมาแล้วข้างต้น
ทำให้ภาวะเศรษฐกิจของประเทศไทยที่มีปัจจัยต่างๆ ทั้งปัจจัยบวกและปัจจัยลบ เช่น
ปัญหาอุทกภัยที่ทำให้เกิดความเสียหายแก่ผลผลิตทางการเกษตรทำให้ปริมาณผลผลิตลดลง
และส่งผลต่อเนื่องไปถึงราคาพืชผลทางการเกษตร
จำเป็นที่ภาครัฐต้องดำเนินการแก้ไขด้วยการกำหนดนโยบายและมาตรการต่างๆ
เพื่อช่วยเหลือภาคการเกษตร ในการปฏิรูปภาคการเกษตร ซึ่งประกอบด้วย
การยกระดับมาตรฐานการเกษตรสู่ความยั่งยืน โดยเน้นการบูรณาการงานใน 13 นโยบายหลัก
ได้แก่ โครงการศูนย์การเรียนรู้ การเพิ่มประสิทธิภาพการผลิตสินค้าเกษตร
ระบบส่งเสริมเกษตรแปลงใหญ่ การบริหารจัดการพื้นที่เกษตรกรรม เกษตรอินทรีย์ เกษตรทฤษฎีใหม่
ธนาคารสินค้าเกษตร การยกระดับสหกรณ์ให้เข้มแข็ง แผนการผลิตและการตลาดข้าวครบวงจร
เป็นต้น เพื่อช่วยลดต้นทุนและยกระดับการผลิตสินค้าเกษตรให้มีประสิทธิภาพและได้มาตรฐาน
ด้วยการนำนวัตกรรม และเทคโนโลยีมาใช้ในการผลิต

จากปัจจัยข้างต้น ทำให้ยอดขายในปี 2560 จำนวน 867.70 ล้านบาท เปลี่ยนแปลงเพิ่มขึ้น จำนวน
158.27 ล้านบาท หรือเปลี่ยนแปลงเพิ่มขึ้น ร้อยละ 22.31 ต้นทุนขายในปี 2560 จำนวน 552.05
ล้านบาท เปลี่ยนแปลงเพิ่มขึ้น จำนวน 67.50 ล้านบาท หรือเปลี่ยนแปลงเพิ่มขึ้นร้อยละ 13.93
ส่งผลทำให้กำไรขั้นต้นในปี 2560 จำนวน 315.65 ล้านบาท เปลี่ยนแปลงเพิ่มขึ้นจำนวน 90.77
ล้านบาท หรือเปลี่ยนแปลงเพิ่มขึ้นร้อยละ 40.36

โดยสามารถสรุปสาเหตุสำคัญเป็นประเด็นได้ ดังนี้

1. ยอดขายปี 2560 เพิ่มขึ้น เนื่องจากภาวะเศรษฐกิจที่ขยายตัวเล็กน้อยเมื่อปีที่แล้ว
ปริมาณน้ำฝนที่ตกลงมาในปีนี้ ปริมาณเพียงพอแก่การเพาะปลูก
และยังทำให้ปริมาณน้ำใช้การได้ในเขื่อนต่างๆ เพิ่มขึ้นเพียงพอแก่การชลประทาน
ซึ่งทำให้เกษตรกรสามารถเพาะปลูกได้เพิ่มขึ้นมากหลายพื้นที่ ประกอบกับสภาพอากาศที่เอื้ออำนวย
ส่งผลดีต่อการผลิตทางการเกษตร ดังเช่นการเพาะปลูกข้าวนาปี ข้าวนาปรัง และข้าวโพดเลี้ยงสัตว์
มีเนื้อที่เพาะปลูกเพิ่มขึ้น ร้อยละ 0.54,.112.02 และ 0.26 ตามลำดับ (ที่มา:
ศูนย์สารสนเทศการเกษตร สำนักงานเศรษฐกิจการเกษตร)
ทำให้ปริมาณผลผลิตผลของเกษตรกรเพิ่มขึ้น โดยเฉพาะข้าวนาปรัง ส่วนข้าวนาปีมีผลผลิตที่ลดลง

2. ปริมาณผลผลิตการเกษตรของพืชสำคัญที่เพิ่มขึ้น ได้แก่ ข้าวนาปรัง ข้าวโพดเลี้ยงสัตว์
อ้อยโรงงาน สับปะรดโรงงาน ยางพารา ปาล์มน้ำมัน เป็นต้น โดยเพิ่มขึ้นร้อยละ
131.37,3.36,15.74,7.94,3.74 และ 18.33 ตามลำดับ ในขณะที่ข้าวนาปี
ซึ่งมีเนื้อที่ในการเพาะปลูกเพิ่มขึ้นจากปีที่แล้วเล็กน้อย แต่ปริมาณผลผลิตกลับลดลงร้อยละ 6.98
จากปีที่ผ่านมา เนื่องจาก เกิดปัญหาน้ำท่วมอย่างรุนแรงจากอิทธิพลของพายุเซินกา และพายุทาซูรี
ในไตรมาสที่ 3 ในหลายจังหวัดทางภาคตะวันออกเฉียงเหนือ เช่น สกลนคร นครพนม บึงกาฬ
และกาฬสินธุ์ รวมทั้งภาคกลาง เช่น ชัยนาท อยุธยา ลพบุรี
ส่งผลทำให้พื้นที่เพาะปลูกข้าวนาปีได้รับความเสียหาย

ส่วนราคาของผลผลิตการเกษตรที่มีราคาเฉลี่ยเพิ่มขึ้น ได้แก่ ข้าว อ้อยโรงงาน ยางพาราแผ่นดิบ
โดยเฉพาะข้าวนาปีหอมมะลิ เพิ่มขึ้นร้อยละ 28.01 อ้อยโรงงาน และยางแผ่นดิบ เพิ่มขึ้นร้อยละ
26.50 และ 23.63 ตามลำดับ เนื่องจากปริมาณของผลผลิตลดลงจากอุทกภัยที่เกิดขึ้น
และยังมีปัจจัยของราคาตลาดโลกเพิ่มขึ้น และความต้องการของตลาดเพิ่มขึ้น
ส่วนภาคการผลิตการเกษตรที่มีการเฉลี่ยลดลง ได้แก่ ข้าวโพดเลี้ยงสัตว์ มันสำปะหลัง
สับปะรดโรงงาน ปาล์มน้ำมัน เป็นต้น เนื่องจากการใช้วัตถุดิบอื่นทดแทน
ปริมาณผลผลิตออกสู่ตลาดเป็นจำนวนมาก และคุณภาพของผลผลิตไม่ตรงตามความต้องการของตลาด

3. หนี้สินของเกษตรกร สืบเนื่องจากการช่วยเหลือเกษตรกร ที่ได้รับผลกระทบจากอุทกภัย
โดยการช่วยเหลือเยียวยาเกษตรการครัวเรือนละ 3,000 บาท อีกทั้งยังมีมาตรการต่างๆ
ที่ช่วยเหลือฟื้นฟูเกษตรกรด้านภาระหนี้สิน และสินเชื่อใหม่ เช่น
กองทุนฟื้นฟูและพัฒนาเกษตรกรเฉพาะกิจ
เพื่อแก้ปัญหาหนี้สินของเกษตรกรให้รวดเร็วและมีประสิทธิภาพ โดยเฉพาะหนี้นอกระบบ
และการสนับสนุนสินเชื่อเกษตรกรรายย่อย ซึ่งทำให้เกษตรกรมีสภาพคลองทางการเงินมากขึ้น
และเพื่อนำไปลงทุนทำการเกษตรในรอบใหม่ได้

4. การส่งออกสินค้าเกษตรมีการขยายตัวเพิ่มขึ้นร้อยละ 12.53 จากปีที่แล้ว ได้แก่
ข้าวมีปริมาณและมูลค่าการส่งออก เพิ่มขึ้นร้อยละ 10.52 ยางพาราและปาล์มน้ำมัน เพิ่มขึ้นร้อยละ
36.97 และ 65.66 ตามลำดับ เนื่องจากความต้องการในตลาดเพิ่มขึ้น
ประกอบกับความสามารถในการแข่งขันของไทยเพิ่มขึ้น รวมถึงเศรษฐกิจของประเทศคู่ค้าปรับตัวดีขึ้น
ทำให้การส่งออกสินค้าเกษตรเพิ่มขึ้น ส่งผลทำให้ราคาสินค้าเกษตรในประเทศเพิ่มขึ้นตามไปด้วย

5. ความต้องการใช้สารเคมีกำจัดศัตรูพืชเพิ่มขึ้น เนื่องจากปริมาณการเพาะปลูกเพิ่มขึ้น
จากปัจจัยด้านปริมาณน้ำฝน และปริมาณน้ำใช้การได้เพียงพอแก่การเพาะปลูก
อีกทั้งสภาพอากาศที่เอื้ออำนวยในหลายพื้นที่ของประเทศ ส่งผลดีต่อการเจริญเติบโตของพืช
ทำให้ผลผลิตเพิ่มขึ้น โดยเฉพาะผลผลิตข้าวนาปรัง ซึ่งทำให้เกิดการระบาดของวัชพืช
แมลงศัตรูพืชตามมา จึงทำให้ความต้องการสารเคมีกำจัดศัตรูพืชเพิ่มขึ้น

จากเหตุผลข้างต้น ทำให้สภาพคล่องทางการเงินของเกษตรดีขึ้น กำลังซื้อเพิ่มขึ้น
ส่งผลทำให้ความต้องการสินค้าในตลาดเพิ่มขึ้น ภาวการณ์แข่งขันระหว่างคู่แข่งทางการค้าในทุกๆ
ด้าน เช่น ด้านราคา และด้านการส่งเสริมการขาย เพื่อรักษาส่วนแบ่งตลาด
ยังคงมีอยู่แต่ลดความรุนแรงลง เนื่องจากความต้องการสินค้าในตลาดมีมาก
และสามารถขายได้เพิ่มขึ้น

ยอดขายของผลิตภัณฑ์ทุกประเภททั้ง Commodity Product และ Specialty Product เพิ่มขึ้น
โดยเฉพาะผลิตภัณฑ์หลักที่ใช้ในนาข้าว มีอัตราเพิ่มขึ้น คิดเป็นสัดส่วนร้อยละ 55.50
ของยอดขายทั้งหมดในปี 2560 โดยเปลี่ยนแปลงเพิ่มขึ้นร้อยละ 18.72 เมื่อเปรียบเทียบกับปี 2559
ยกเว้นผลิตภัณฑ์ประเภทสารเคมีกำจัดไรศัตรูพืชที่ลดลง เนื่องจากไม่มีการระบาดของไรศัตรูพืช
อีกทั้งการขายผลิตภัณฑ์ชนิดใหม่ ประเภทสารกำจัดราศัตรูพืช
ซึ่งเป็นผลิตภัณฑ์ที่ใช้ในไม้ผลและไม้ดอกและในนาข้าวบ้าง

ยอดขายที่เพิ่มขึ้น ทำให้ปริมาณการผลิตสินค้าเพิ่มขึ้น ถึงแม้ว่าค่าเงินบาทแข็งค่าขึ้นมาก
ต้นทุนวัตถุดิบที่นำเข้าที่มีแนวโน้มราคาเพิ่มขึ้น ยังคงทำให้ราคาต้นทุนวัตถุดิบสูงขึ้น
ราคาตลาดวัตถุดิบนำเข้าเริ่มมีแนวโน้มปรับราคาเพิ่มขึ้น เฉลี่ยร้อยละ 5-20
เนื่องจากมาตรการการบังคับใช้กฎหมายที่เกี่ยวกับมลพิษด้านต่างๆ
ในประเทศจีนผู้ผลิตวัตถุดิบหลักจึงทำให้ต้นทุนในกระบวนการผลิตสูงขึ้น
ส่งผลทำให้ผู้ผลิตวัตถุดิบปรับราคาขึ้น

ในขณะที่กระบวนการผลิตต้องการแรงงาน เพื่อรองรับอย่างเพียงพอ สำหรับยอดขายที่เพิ่มขึ้น
จึงจำเป็นต้องจัดหาแรงงานจากบริษัทภายนอก ทำให้ต้นทุนแรงงานสูงขึ้นจากปีที่แล้ว
ในส่วนของโสหุ้ยการผลิตเพิ่มขึ้นเช่นกัน จากผลกระทบด้านปริมาณการผลิตที่เพิ่มขึ้น รวมถึงปัจจัยอื่นๆ
ทำให้ต้นทุนขายเพิ่มขึ้น ร้อยละ 13.93 เมื่อเทียบกับปีที่แล้ว
จึงเป็นสาเหตุสำคัญที่ทำให้กำไรขั้นต้นในปี 2560 จำนวน 315.65 ล้านบาท โดยมีอัตรากำไรขั้นต้น
เท่ากับร้อยละ 36.38 ของยอดขายเปลี่ยนแปลงเพิ่มขึ้น จำนวน 90.77 ล้านบาท
หรือเปลี่ยนแปลงเพิ่มขึ้นร้อยละ 40.36 เมื่อเปรียบเทียบกับปีที่แล้ว

ถึงแม้อัตราต้นทุนที่เพิ่มขึ้นในปี 2560 แต่เป็นอัตราการเพิ่มขึ้นที่ต่ำกว่าอัตราเพิ่มขึ้นของยอดขาย
จึงทำให้กำไรขั้นต้นเพิ่มขึ้น

ส่วนรายได้อื่นๆ ในปี 2560 จำนวน 10.94 ล้านบาท เปลี่ยนแปลงลดลง จำนวน 1.27 ล้านบาท
หรือเปลี่ยนแปลงลดลงร้อยละ 10.40 เมื่อเทียบกับปีที่แล้ว
ซึ่งประกอบด้วยรายได้จากการลงทุนที่มีจำนวนเพิ่มขึ้น
เนื่องจากผลกระทบจากภาวะการลงทุนในตลาดหุ้นดีขึ้นเล็กน้อย จึงทำให้รายได้เงินลงทุน
ซึ่งส่วนใหญ่ คือผลกำไรจากการขายเงินลงทุน
และผลกำไรที่ยังไม่เกิดขึ้นจากการเปลี่ยนแปลงมูลค่าเงินลงทุน รวมถึงเงินปันผลรับ และดอกเบี้ยรับ
จำนวน 10.62 ล้านบาท เพิ่มขึ้นจำนวน 1.14 ล้านบาท หรือร้อยละ 12.06
ผลกำไรจากอัตราแลกเปลี่ยน ซึ่งเกิดจากการแข็งค่าเงินบาท อยู่ในระหว่าง 36.02-32.68 บาท
ต่อดอลล่าร์ โดยบริษัทฯ มีนโยบายป้องกันความเสี่ยงจากอัตราแลกเปลี่ยน ด้วยการทำ Forward
Contract ซึ่งทำให้เกิดผลกำไรจากอัตราแลกเปลี่ยน จำนวน 0.18 ล้านบาท ลดลงจำนวน 1.28
ล้านบาท หรือ ร้อยละ 87.36 เมื่อเปรียบเทียบกับปีที่แล้ว

ตารางแสดงรายได้และอัตรากำไรขั้นต้นปี 2558-2560

  ---------------- ---------- --------- ------------ ---------- --------- ------------ ---------- --------- ------------
                   2558                              2559                              2560                 

                   จำนวนเงิน   %         %เปลี่ยนแปลง   จำนวนเงิน   %         %เปลี่ยนแปลง   จำนวนเงิน   %         %เปลี่ยนแปลง

  รายได้จากการขาย   647.78     100.00    (8.98)       709.43     100.00    9.52         867.70     100.00    22.31

  รายได้รวม         0.31       0.05      (97.70)      12.21      1.72      3,838.71     10.94      1.26      (10.40)

  ต้นทุนขาย          (454.50)   (70.16)   (7.02)       (484.55)   (68.30)   6.61         (552.05)   (63.62)   13.93

  กำไรขั้นต้น         193.29     29.84     (13.25)      224.88     31.70     16.34        315.65     36.38     40.36
  ---------------- ---------- --------- ------------ ---------- --------- ------------ ---------- --------- ------------

ค่าใช้จ่ายในการขายและบริหาร ในปี 2558-2560 จำนวน 68.61, 68.78 และ 84.85
ล้านบาท เปลี่ยนแปลงเพิ่มขึ้น(ลดลง) คิดเป็นร้อยละ (10.05), 0.25 และ 23.36 ตามลำดับ
โดยไม่รวมต้นทุนทางการเงิน

ต้นทุนทางการเงินในปี 2558-2560 จำนวน 0.60, 0.49 และ 0.62 ล้านบาท
เปลี่ยนแปลงเพิ่มขึ้น (ลดลง) คิดเป็นร้อยละ (43.92), (18.33) และ 26.53 ตามลำดับ

ปี 2559 เมื่อพิจารณาตามประเภทรายการบัญชีค่าใช้จ่ายในการขายปี 2559 จำนวน 29.85
ล้านบาท เปลี่ยนแปลงลดลงจำนวน (0.67) ล้านบาท หรือเปลี่ยนเปลี่ยนแปลงลดลงร้อยละ
(2.19) เมื่อเปรียบเทียบกับปีที่แล้ว พบว่าจากยอดการขายที่เพิ่มขึ้น
เนื่องจากความต้องการสินค้าในตลาดช่วงไตรมาสที่ 3 และ 4 เพิ่มขึ้น เพราะปริมาณน้ำฝน
และน้ำใช้การได้ในเขื่อนเพิ่มขึ้นเพียงพอแก่การเพาะปลูก
การแข่งขันทางด้านราคาลดความรุนแรงลง ดังนั้นค่าใช้ในการขายลดลง
ประกอบด้วยค่าใช้จ่ายที่ลดลงจากปีที่แล้ว ได้แก่ ค่าส่งเสริมการขายจำนวน 2.83 ล้านบาท
เปลี่ยนแปลงลดลง (4.33) ล้านบาท หรือร้อยละ (60.50)
เงินเดือนและค่าสวัสดิการพนักงานลดลงจากจำนวนพนักงานที่ลดลง
ในขณะเดียวกันค่าใช้จ่ายที่เพิ่มขึ้นจากปีที่แล้ว ได้แก่ ค่า Commission ค่าน้ำมัน ค่าเสื่อมราคา
ค่าขนส่งสินค้า รวมถึงค่าธรรมเนียมในการขึ้นทะเบียนผลิตภัณฑ์ เป็นต้น

ส่วนค่าใช้จ่ายในการบริหารในปี 2559 จำนวน 38.93 ล้านบาท เปลี่ยนแปลงเพิ่มขึ้น จำนวน
0.83 ล้านบาท หรือเปลี่ยนแปลงเพิ่มขึ้นร้อยละ 2.18 เมื่อเปรียบเทียบกับปีที่แล้ว
โดยเพิ่มขึ้นในส่วนของเงินเดือนพนักงาน และค่าสวัสดิการพนักงาน
ในส่วนที่ลดลงคือค่าใช้จ่ายพนักงานภายใต้โครงการ ESOP ที่เกิดขึ้นในปีที่ผ่านมา

การเพิ่มขึ้นของค่าใช้จ่ายในการขายและบริหาร จำนวน 0.17 ล้านบาท หรือเพิ่มขึ้นร้อยละ 0.25
เมื่อเปรียบเทียบกับปีที่แล้ว ภายใต้การเพิ่มขึ้นของยอดขายในอัตราที่สูงกว่า
แสดงให้เห็นว่าการบริหารเงินลงทุนในรูปของค่าใช้จ่ายอย่างประหยัดคุ้มค่า และมีประสิทธิภาพ
ทำให้สามารถสร้างรายได้ให้เพิ่มขึ้น

ต้นทุนทางการเงิน ในปี 2559 จำนวน 0.49 ล้านบาท เปลี่ยนแปลงลดลง จำนวน (0.11)
ล้านบาท หรือเปลี่ยนแปลงลดลงร้อยละ (18.33) เมื่อเปรียบเทียบกับปีที่แล้ว
โดยทั้งหมดเป็นดอกเบี้ย T/R จากการสั่งซื้อวัตถุดิบจากต่างประเทศลดลง
ในขณะที่อัตราแลกเปลี่ยนยังคงผันผวน เนื่องจากผลกระทบจากภาวะเศรษฐกิจโลก
ทำให้ค่าเงินบาทอ่อนตัวลง ดังนั้นการบริหารการชำระหนี้ T/R
จึงต้องคำนึงถึงสถานการณ์ในขณะนั้นๆ เพื่อให้เกิดภาระต้นทุนทางการเงินที่ต่ำที่สุด
โดยเฉพาะการพิจารณาการชำระเงินตาม Term ที่ได้รับจากผู้ขายหรือการขยาย Term
ออกไปด้วยการทำ T/R โดยในปี 2559 ค่าเงินบาทอ่อนตัวลง ตั้งแต่เดือนมกราคม – พฤศจิกายน
อยู่ที่ 35.30 บาท / ดอลลาร์ จึงเป็นสาเหตุที่ทำให้การชำระหนี้ T/R เร็วขึ้น
เพื่อเป็นการลดภาระดอกเบี้ย T/R และเป็นการลดภาระผลกระทบจากอัตราแลกเปลี่ยนอีกด้วย
ทั้งนี้บริษัทฯ มีนโยบายป้องกันความเสี่ยงจากผลกระทบของอัตราแลกเปลี่ยน โดยการทำ Forward
Contract เพื่อเป็นการสนับสนุนการชำระหนี้ T/R อย่างเหมาะสมกับสถานการณ์ในขณะนั้นๆ
จึงทำให้ต้นทุนทางการเงินลดลง
ปี 2560 เมื่อพิจารณาตามประเภทรายการบัญชีค่าใช้จ่ายในการขายปี 2560 จำนวน 43.63
ล้านบาท เปลี่ยนแปลงเพิ่มขึ้น จำนวน 13.78 ล้านบาท หรือเปลี่ยนแปลงเพิ่มขึ้น ร้อยละ 46.15
เมื่อเปรียบเทียบกับปีที่แล้ว พบว่าจากยอดขายที่เพิ่มขึ้น เนื่องจากความต้องการสินค้าในตลาดเพิ่มขึ้น
เพราะปริมาณน้ำฝนและน้ำใช้การได้ในเขื่อนเพียงพอ อีกทั้งสภาพอากาศเอื้ออำนวยแก่การเพาะปลูก
ภาวะการแข่งขันทางการตลาดยังคงมีอยู่แต่ลดความรุนแรงลง
แต่ยังคงต้องรักษาส่วนแบ่งทางการตลาดของบริษัทฯ ให้คงไว้และเพิ่มมากขึ้น
จึงทำให้ค่าใช้จ่ายเพิ่มขึ้น ในส่วนของค่าส่งเสริมการขายจำนวน 12.93 ล้านบาท
เปลี่ยนแปลงเพิ่มมากขึ้นจำนวน 10.24 ล้านบาท หรือร้อยละ 381.20 ค่า Commission
ค่าขนส่งสินค้า ซึ่งผันแปรตามยอดขาย รวมถึงค่าธรรมเนียมการจดทะเบียน
จากการดำเนินการจดทะเบียนผลิตภัณฑ์ชนิดใหม่อย่างต่อเนื่อง เป็นต้น

ส่วนค่าใช้จ่ายในการบริหารปี 2560 จำนวน 41.22 ล้านบาท เปลี่ยนแปลงเพิ่มขึ้นจำนวน 2.29
ล้านบาท หรือเปลี่ยนแปลงเพิ่มขึ้นร้อยละ 5.89 เมื่อเปรียบเทียบกับปีที่แล้ว
โดยเพิ่มขึ้นในส่วนของเงินเดือนพนักงาน และค่าสวัสดิการพนักงาน

การเพิ่มขึ้นของค่าใช้จ่ายในการขายและบริหาร จำนวน 16.07 ล้านบาท หรือเปลี่ยนแปลง
เพิ่มขึ้นร้อยละ 23.36 เมื่อเปรียบเทียบกับปีที่แล้ว ภายใต้การเพิ่มของยอดขายนั้น
แสดงให้เห็นว่าการบริหารเงินลงทุนในรูปของค่าใช้จ่ายอย่างประหยัดคุ้มค่า และมีประสิทธิภาพ
ทำให้บริษัทฯ สามารถรายได้ให้เพิ่มขึ้น

ต้นทุนทางการเงิน ในปี 2560 จำนวน 0.62 ล้านบาท เปลี่ยนแปลงเพิ่มขึ้น จำนวน 0.14
ล้านบาท หรือร้อยละ 27.77 เมื่อเปรียบเทียบกับปีที่แล้ว โดยทั้งหมดเป็นดอกเบี้ย T/R
จากการสั่งซื้อวัตถุดิบจากการสั่งซื้อวัตถุดิบจากต่างประเทศเพิ่มขึ้น
ในขณะที่อัตราแลกเปลี่ยนเงินบาทยังคงแข็งค่าขึ้น เนื่องจากผลกระทบจากภาวะเศรษฐกิจโลก
และนโยบายของสหรัฐอเมริกาด้านการเงินที่สร้างความกังวลให้แก่นักลงทุน
ทำให้เกิดการเคลื่อนย้ายเงินทุนไปสู่ภูมิภาคอื่นๆ ของโลก รวมทั้งประเทศไทย
ซึ่งมีสัญญาณทางเศรษฐกิจดีขึ้นอย่างต่อเนื่อง โดยกระแสเงินทุนจากต่างประเทศทยอยไหลเข้าไทย
ทั้งในตลาดทุนและตลาดพันธบัตร ดังนั้นการบริหารการชำระหนี้ T/R
จึงต้องคำนึงถึงสถานการณ์ในขณะนั้นๆ เพื่อให้เกิดภาระต้นทุนทางการเงินที่ต่ำที่สุด
โดยเฉพาะการพิจารณาการชำระเงินตาม Term ที่ได้รับจากผู้ขาย หรือการขยาย Term
ออกไปด้วยการทำ T/R โดยในปี 2560 ค่าเงินบาทแข่งค่าอย่างต่อเนื่อง
จากการสั่งซื้อวัตถุดิบของบริษัท ตั้งแต่เดือนมกราคม – ธันวาคม อยู่ที่ 36.02-32.68
บาท/ดอลล่าร์ จึงเป็นสาเหตุที่ทำให้การชำระหนี้ T/R เร็วขึ้น เพื่อเป็นการลดภาระดอกเบี้ย T/R
และเป็นการลดภาระผลกระทบจากอัตราแลกเปลี่ยนอีกด้วย ทั้งนี้บริษัทฯ
มีนโยบายป้องกันความเสี่ยงจากผลกระทบของอัตราแลกเปลี่ยน โดยการทำ Forward Contract
เพื่อเป็นการสนับสนุนการชำระหนี้ T/R อย่างเหมาะสมกับสถานการณ์ในขณะนั้นๆ
จึงทำให้ต้นทุนด้านการเงินเพิ่มขึ้นเพียงเล็กน้อย

กำไรจากการดำเนินงานในปี 2558-2560 จำนวน 124.68, 156.10 และ 230.80 ล้านบาท
คิดเป็นร้อยละ 19.25, 22.00 และ 26.60 ตามลำดับ

กำไรสุทธิในปี 2558-2560 จำนวน 99.82, 137.29 และ 194.72 ล้านบาท คิดเป็นร้อยละ
15.40, 19.35และ 22.44 ตามลำดับ

อัตราผลตอบแทนผู้ถือหุ้นในปี 2558-2560 จำนวนร้อยละ 19.31, 25.79 และ 33.34 ตามลำดับ

ปี 2558 จากยอดขายในปี 2558 ที่ลดลงร้อยละ (8.98)
เนื่องจากปัญหาภัยแล้งจากปริมาณน้ำไม่เพียงพอต่อการเพาะปลูก ฝนตกไม่ตรงตามฤดูกาล
ทำให้ผลผลิตทางการเกษตรมีปริมาณลดลง ในขณะที่ราคาสินค้าเกษตรตกต่ำ
การส่งออกสินค้าเกษตรลดลง ทำให้เกิดปัญหาสภาพคล่องทางการเงินของเกษตรกร
ทำให้ไม่สามารถชำระหนี้ได้ กำลังซื้อลดลง ทำให้ความต้องการใช้สินค้าของเกษตรกรลดลง
เนื่องจากไม่มีการระบาดของศัตรูพืช

เมื่อความต้องการสินค้าในตลาดลดลง
บริษัทมีความจำเป็นที่จะต้องพยายามเพิ่มยอดขายและรักษาส่วนแบ่งทางการตลาดไว้ในระดับที่สูงสุด
จึงทำให้การแข่งขันในตลาดสูงขึ้น บริษัทจึงต้องนำกลยุทธ์ในด้านราคาและการส่งเสริมการขายมาใช้
จึงส่งผลทำให้ผลิตภัณฑ์ที่มี Margin ต่ำและสูงมีสัดส่วนการจำหน่ายลดลง
โดยเฉพาะผลิตภัณฑ์ที่ใช้ในนาข้าว ที่มีสัดส่วนในการขายค่อนข้างสูงต่อยอดขายทั้งหมด
ยังมีสัดส่วนลดลงถึงร้อยละ 12.16 เมื่อเทียบกับปีที่แล้ว ผลจากการใช้กลยุทธ์ทางการตลาด
ทำให้ต้นทุนขายลดลงน้อยกว่าการลดลงของยอดขาย ทำให้กำไรขั้นต้นลดลงด้วย

ค่าใช้จ่ายในการขายและค่าใช้จ่ายในการบริหาร ปี 2558 ลดลงร้อยละ (10.05)
จากสาเหตุของยอดขายที่ลดลง ดังนั้น บริษัทคงดำเนินนโยบายทางด้านการบริหาร
โดยเน้นถึงการลงทุนในรูปแบบของค่าใช้จ่ายต่างๆ ให้เป็นไปอย่างประหยัด คุ้มค่า
และมีประสิทธิภาพมากที่สุด เพื่อสร้างรายได้สูงสุดในสถานการณ์ปัจจุบัน
ในขณะที่การแข่งขันในตลาดรุนแรงมากขึ้น การส่งเสริมการขายจึงมีความจำเป็นอย่างยิ่ง
เพื่อกระตุ้นความต้องการสินค้าให้ได้มากที่สุด โดยเฉพาะในช่วงไตรมาสที่ 4
ซึ่งเป็นไตรมาสสุดท้ายของปี จำเป็นต้องเพิ่มยอดขายให้สูงที่สุดด้วยกลยุทธ์ต่างๆ
เพื่อสร้างแรงจูงใจให้กับลูกค้า พบว่า ค่าใช้จ่ายส่งเสริมการขาย จำนวน 7.16 ล้านบาท
เปลี่ยนแปลงลดลงจำนวน (3.05) ล้านบาท หรือเปลี่ยนแปลงลดลงร้อยละ (29.87)
เมื่อเปรียบเทียบกับปีที่แล้ว แต่อย่างไรก็ตามบริษัทฯยังคงทำกำไรจากการดำเนินงานในปี 2558
จำนวน 124.68 ล้านบาท หรือเท่ากับร้อยละ 19.25 เปลี่ยนแปลงลดลงจำนวน (21.86)
ล้านบาท หรือเปลี่ยนแปลงลดลงร้อยละ (14.92) เมื่อเปรียบเทียบกับปีที่แล้ว

รายได้จากเงินลงทุน ในปี 2558 จำนวน 1.00 ล้านบาท เปลี่ยนแปลงลดลงจำนวน (11.74)
ล้านบาท หรือเปลี่ยนแปลงลดลงร้อยละ (92.15) เนื่องจากผลกระทบจากภาวะเศรษฐกิจโลก
ทำให้ตลาดเงินและตลาดทุนในประเทศมีความผันผวน ในช่วงกลางปี 2558 เรื่อยมา
จนกระทั่งในช่วงปลายไตรมาสที่ 4 ตลาดหุ้นตกต่ำ
ทำให้มีผลกระทบต่อเงินลงทุนชั่วคราวที่เคยทำรายได้ให้กับบริษัทฯในรูปทางเงินปันผล ก็เริ่มลดลง
รวมถึงอัตราแลกเปลี่ยนก็เช่นกันได้รับผลกระทบ ทำให้อัตราแลกเปลี่ยนผันผวน ค่าเงินบาทอ่อนค่าลง
ทำให้เกิดผลขาดทุนจากอัตราแลกเปลี่ยนจำนวน (1.84) ล้านบาท เปลี่ยนแปลงลดลง จำนวน
(2.16) ล้านบาท หรือเปลี่ยนแปลงลดลงร้อยละ (6.75) เมื่อเปรียบเทียบกับปี 2557

ส่วนภาษีเงินได้นิติบุคคล ปี 2558 จำนวน 24.55 ล้านบาท เปลี่ยนแปลงลดลงจำนวน (5.23)
ล้านบาท หรือเปลี่ยนแปลงลดลงร้อยละ (17.56) เมื่อเปรียบเทียบกับปี 2557
เนื่องจากยอดขายลดลง กำไรก่อนค่าใช้จ่ายภาษีเงินได้ เป็นจำนวน 124.38 ล้านบาท
เปลี่ยนแปลงลดลง จำนวน (34.55) หรือเปลี่ยนแปลงลดลงร้อยละ (21.74)
ดังนั้นจึงทำให้ภาษีเงินได้นิติบุคคลในปี 2558 ลดลง

ด้วยปัจจัยหลักๆ ที่ได้กล่าวมาทั้งหมดแล้วนั้น
ทำให้บริษัทมีผลการดำเนินงานเป็นที่น่าพอใจในสถานการณ์ปัจจุบัน นำไปสู่กำไรสุทธิสำหรับปี 2558
จำนวน 99.82 หรือร้อยละ 15.40 และส่งผลทำให้อัตราผลตอบแทนแก่ผู้ถือหุ้น เท่ากับร้อยละ
19.31 เปลี่ยนแปลงลดลงจากปี 2557 เท่ากับร้อยละ (24.86)

ในปี 2558 บริษัทได้ลงทุนในหลักทรัพย์เผื่อขาย จำนวน 3.99 ล้านบาท ณ วันที่ 31 ธันวาคม
2558 ได้มีการเปลี่ยนแปลงในมูลค่ายุติธรรมของเงินลงทุนในหลักทรัพย์เผื่อขายนี้
โดยได้ผลกำไร(ขาดทุน) จากการเปลี่ยนแปลง จำนวน (2.14) ล้านบาท
โดยเปลี่ยนแปลงลดลงจากมูลค่าเงินลงทุน จำนวน 0.54 ล้านบาท หรือเปลี่ยนแปลงลดลงร้อยละ
(79.85) เกิดจากตลาดทุนตกต่ำ และการปรับปรุงเกี่ยวกับภาษีเงินได้รอตัดบัญชี (Deferred
Tax) ซึ่งแสดงในหัวข้อผลกำไร (ขาดทุน) จากการวัดมูลค่าเงินลงทุนเบ็ดเสร็จรวมสำหรับปี 2558
จำนวน 98.11 ล้านบาท หรือเท่ากับร้อยละ 15.14 ของรายได้รวม

ปี 2559 จากยอดขายในปี 2559 ที่เพิ่มขึ้นร้อยละ 9.52
เนื่องจากปัญหาภัยแล้งจากปริมาณน้ำไม่เพียงพอต่อการเพาะปลูกในช่วงครึ่งปีแรก
จนกระทั่งวิกฤตภัยแล้งเริ่มคลี่คลาย หลังจากปริมาณน้ำฝนที่ตก และปริมาณน้ำที่ใช้ได้ในเขื่อนต่างๆ
เพียงพอ ต่อการเพาะปลูกในช่วงครึ่งปีหลัง
แต่กระนั้นปริมาณผลผลิตทางการเกษตรก็ยังคงมีปริมาณลดลง
อีกทั้งจากปัจจัยภายนอกของระบบเศรษฐกิจโลก ทำให้ความต้องการสินค้าเกษตรลดลง
ส่งผลกระทบต่อราคาสินค้าเกษตร การส่งออกสินค้าเกษตรลดลงเช่นกัน
ทำให้เกิดปัญหาขาดสภาพคล่องทางการเงินของเกษตร และไม่สามารถชำระหนี้ได้
ถึงแม้ภาครัฐจะมีนโยบายช่วยเหลือทางการของเกษตรกร เพื่อให้เกษตรกรมีชีวิตที่ดีขึ้นก็ตาม

ความต้องการสินค้าในตลาดเพิ่มขึ้นมาก ทำให้ยอดขายเพิ่มขึ้นถึงร้อยละ 57.89 ในช่วง 6
เดือนหลัง เมื่อเปรียบเทียบกับ 6 เดือนแรกของปี 2559
ภาวะการแข่งขันทางการตลาดด้านราคากับคู่แข่งขันนั้น ลดความรุนแรงลง
ทำให้ยอดขายของผลิตภัณฑ์ทุกประเภท ไม่ว่าจะเป็น Commodity Product หรือ Specialty
Product เพิ่มขึ้น ขณะเดียวกันสัดส่วนการขายของผลิตภัณฑ์ที่มี Margin สูง ก็มีสัดส่วนที่เพิ่มขึ้น
โดยเฉพาะผลิตภัณฑ์หลักที่ใช้ในนาข้าว มีสัดส่วนการขายที่เพิ่มขึ้น คิดเป็นร้อยละ 56.85
ของยอดขายทั้งหมดในปี 2559 โดยเปลี่ยนแปลงเพิ่มขึ้นร้อยละ 8.14 เมื่อเทียบกับปีที่แล้ว
ผลจากการใช้กลยุทธ์ทางการตลาดเพื่อเพิ่มยอดขาย และรักษาส่วนแบ่งตลาดไว้ในระดับที่สูงสุด
จึงทำให้กำไรขั้นต้นเพิ่มขึ้น

ค่าใช้จ่ายในการขาย และค่าใช้จ่ายในการบริหาร ปี 2559 เพิ่มขึ้นร้อยละ 0.25
จากยอดขายที่เพิ่มขึ้น ดังนั้น บริษัทฯ ยังคงดำเนินนโยบายทางด้านการบริหาร
โดยเน้นถึงการลงทุนในรูปแบบของค่าใช้จ่ายต่างๆ โดยการควบคุมให้เกิดความประหยัด คุ้มค่า
และมีประสิทธิภาพมากที่สุด เพื่อสร้างรายได้สูงสุดในสถานการณ์ปัจจุบัน
ในขณะที่การแข่งขันในตลาดเริ่มลดความรุนแรงลง จากช่วง 6 เดือนแรกของปี
ทำให้การส่งเสริมการขายเริ่มลดความจำเป็นลง
เนื่องจากความต้องการใช้สารเคมีกำจัดศัตรูพืชเพิ่มสูงขึ้น จึงทำให้ผลกำไรจากการดำเนินงาน ในปี
2559 จำนวน 156.10 ล้านบาท หรือเทียบเท่ากับร้อยละ 22 ของยอดขายสุทธิ
โดยเปลี่ยนแปลงเพิ่มขึ้น จำนวน 31.42 ล้านบาท หรือเปลี่ยนแปลงเพิ่มขึ้น ร้อยละ 25.20
เมื่อเทียบกับปีที่แล้ว

ส่วนภาษีเงินได้นิติบุคคลปี 2559 จำนวน 30.53 ล้านบาท เปลี่ยนแปลงเพิ่มขึ้นจำนวน 5.98
ล้านบาท หรือเปลี่ยนแปลงเพิ่มขึ้นร้อยละ 24.37 เมื่อเปรียบเทียบกับปีที่แล้ว เนื่องจากยอดเพิ่มขึ้น
กำไรก่อนค่าใช้จ่ายภาษีเงินได้ เป็นจำนวน 168.31 ล้านบาท เปลี่ยนแปลงเพิ่มขึ้น 43.45
ล้านบาท หรือเท่ากับร้อยละ 34.94 โดยบริษัทฯ
ได้รวมสิทธิยกเว้นทางภาษีของเงินปันผลรับจากหน่วยลงทุนที่เข้าเงื่อนไขการถือครอง
และกำไรจากการปรับมูลค่าหลักทรัพย์เพื่อค้า (หน่วยลงทุน) เป็นต้น

ด้วยปัจจัยหลักๆ ที่ได้กล่าวมาทั้งหมดแล้วนั้น ทำให้บริษัทฯ
มีผลการดำเนินงานเป็นที่น่าพอใจในสถานการณ์ปัจจุบัน นำไปสู่กำไรสุทธิ สำหรับปี 2559 จำนวน
137.29 ล้านบาท หรือร้อยละ 19.02 และส่งผลทำให้อัตราผลตอบแทนแก่ผู้ถือหุ้นเท่ากับร้อยละ
25.79 เปลี่ยนแปลงเพิ่มขึ้น จากปี 2558 เท่ากับร้อยละ 19.31

ในปี 2559 บริษัทฯ ได้ลงทุนในหลักทรัพย์เผื่อขาย จำนวน 17.57 ล้านบาท ณ วันที่ 31 ธันวาคม
2559 ได้มีการเปลี่ยนแปลงในมูลค่ายุติธรรมของการลงทุนในหลักทรัพย์เผื่อขายนี้
โดยได้ผลกำไรจากการเปลี่ยนแปลง จำนวน 2.02 ล้านบาท
โดยเปลี่ยนแปลงเพิ่มขึ้นจากมูลค่าเงินลงทุน จำนวน 2.55 ล้านบาท เกิดจากตลาดทุนในปี 2559
ปรับตัวดีขึ้น และการปรับปรุงเกี่ยวกับภาษีเงินได้รอตัดบัญชี (Deferred Tax)
แสดงในหัวข้อผลกำไร (ขาดทุน) จากการวัดมูลค่าเงินลงทุนเบ็ดเสร็จรวมสำหรับ ปี 2559 จำนวน
138.91 ล้านบาท หรือเท่ากับร้อยละ 19.25 ของรายได้รวม

ปี 2560 ปี จากยอดขายในปี 2560 ที่เพิ่มขึ้นถึงร้อยละ 22.31
เนื่องจากเป็นปีที่เรียกได้ว่าปราศจากวิกฤตภัยแล้ง โดยปริมาณน้ำฝนและปริมาณน้ำใช้การได้
มีปริมาณที่เพียงพอรวมถึงสภาพอากาศเอื้ออำนวยต่อการเพาะปลูก
ซึ่งทำให้ปริมาณผลผลิตทางการเกษตรในพืชหลักสำคัญ เช่น ข้าวนาปรัง ข้าวโพดเลี้ยงสัตว์
อ้อยโรงงาน สับปะรดโรงงาน ยางพารา ปาล์มน้ำมัน เป็นต้น มีปริมาณผลผลิตที่เพิ่มขึ้น
แต่ก็ยังคงมีข้าวนาปี ซึ่งได้รับผลกระทบจากอุทกภัยในหลายพื้นที่ ทำให้ผลผลิตที่ได้ลดลง
แต่ถึงอย่างไรปัจจัยภายนอกของระบบเศรษฐกิจโลกยังคงขยายตัวทำให้ประเทศคู่ค้าปรับตัวดีขึ้น
ส่งผลทำให้การส่งออกสินค้าเกษตรเพิ่มขึ้น และทำให้สินค้าเกษตรในประเทศซึ่งเป็นสินค้าหลัก เช่น
ข้าว อ้อยโรงงาน ยางแผ่นดิบ เป็นต้น มีราคาเพิ่มขึ้น
ส่งผลให้สภาพคล่องทางการเงินของเกษตรกรดีขึ้น รวมถึงนโยบายช่วยเหลือเกษตรกรของภาครัฐ
ที่คอบสนับสนุน ทั้งทางด้านการผลิตและการเงินรวมถึงการชำระหนี้ของเกษตรกร
เป็นผลทำให้กำลังซื้อเพิ่มขึ้น ความต้องการสินค้าในตลาดเพิ่มขึ้นตามไปด้วย

ภาวะการแข่งขันระหว่างคู่แข่งขันทางการตลาด ลดความรุนแรงลง
บริษัทยังคงมีการดำเนินนโยบายทางการตลาดในทุกๆ ด้าน เช่น ด้านราคา
และด้านการส่งเสริมการขาย เพื่อรักษาส่วนแบ่งทางการตลาดของบริษัทฯ ไว้
ทำให้ยอดขายผลิตภัณฑ์ทุกประเภทของบริษัทฯ ไม่ว่าจะเป็น Commodity Product และ
Specialty Product เพิ่มขึ้น โดยเฉพาะผลิตภัณฑ์หลักที่ใช้ในนาข้าว คิดเป็นสัดส่วนร้อยละ
55.50 ของยอดขายทั้งหมดในปี 2560 โดยเปลี่ยนแปลงเพิ่มขึ้น ร้อยละ 18.72
เมื่อเปรียบเทียบกับปี 2559 ในขณะที่ต้นทุนในกระบวนการผลิตไม่ว่าต้นทุนวัตถุดิบที่มีแนวโน้มราคาสูง
ซึ่งจากปัจจัยที่มีผลกระทบกับผู้ผลิตวัตถุดิบส่งผลให้ราคาราคาสูงขึ้น ค่าแรงงาน และโสหุ้ยการผลิต
ซึ่งเพิ่มขึ้นตามสัดส่วนของปริมาณการผลิต ทำให้ต้นทุนขายเพิ่มขึ้น
แต่ยังคงต่ำกว่าการเพิ่มขึ้นของยอดขาย ทำให้กำไรขั้นต้นในปี 2560 เพิ่มขึ้น

ค่าใช้จ่ายในการขายและค่าใช้จ่ายในการบริหาร ปี 2560 เพิ่มขึ้นร้อยละ 23.36
จากยอดขายที่เพิ่มขึ้น ดังนั้นบริษัทฯ ยังคงดำเนินนโยบายทางการบริหาร
โดยเน้นถึงการลงทุนในทุกรูปแบบของค่าใช้จ่ายต่างๆ โดยการบริหารควบคุมให้เกิดความประหยัด
คุ้มค่า และมีประสิทธิภาพมากที่สุด เพื่อสร้างรายได้สูงสุดในสถานการณ์ปัจจุบัน
ในขณะที่การแข่งขันทางการตลาดยังคงมีอยู่ บริษัทฯ
จึงจำเป็นต้องกระตุ้นความต้องการสินค้าให้ได้เพิ่มมากขึ้น ด้วยกลยุทธ์ต่างๆ
เพื่อสร้างแรงจูงใจให้กับลูกค้า จึงพบว่าค่าใช้จ่ายด้านการส่งเสริมการขาย จำนวน 12.93
ล้านบาท เปลี่ยนแปลงเพิ่มขึ้น จำนวน 10.24 ล้านบาท หรือร้อยละ 381.20 เมื่อเปรียบเทียบกับปี
2559 ส่งผลให้บริษัทฯ มีกำไรจากการดำเนินงานในปี 2560 จำนวน 230.80 ล้านบาท
เท่ากับร้อยละ 26.60 ของยอดขายสุทธิ โดยเปลี่ยนแปลงเพิ่มขึ้น จำนวน 74.70 ล้านบาท
หรือเปลี่ยนแปลงเพิ่มขึ้น ร้อยละ 47.85 เมื่อเปรียบเทียบกับปี 2559

ส่วนภาษีเงินได้นิติบุคคล ปี 2560 จำนวน 46.40 ล้านบาท เปลี่ยนแปลงเพิ่มขึ้น จำนวน 15.86
ล้านบาท หรือ เปลี่ยนแปลงเพิ่มขึ้นร้อยละ 51.95 เมื่อเปรียบเทียบกับปีที่แล้ว
เนื่องจากยอดขายเพิ่มขึ้น กำไรก่อนค่าใช้จ่ายภาษีเงินได้ จำนวน 241.74 ล้านบาท
เปลี่ยนแปลงเพิ่มขึ้น จำนวน 73.42 ล้านบาท หรือร้อยละ 43.62 โดยบริษัทฯ
ได้รวมสิทธิยกเว้นทางภาษีของเงินปันผลจากหน่วยลงทุนที่เข้าเงื่อนไขการถือครอง
และกำไรจากการปรับมูลค่าหลักทรัพย์เพื่อค้า (หน่วยลงทุน) เป็นต้น

ด้วยปัจจัยหลักๆ ที่ได้กล่าวทั้งหมดแล้วนั้น ทำให้บริษัทฯ
มีผลการดำเนินงานเป็นที่น่าพอใจในสถานการณ์ปัจจุบัน นำไปสู่กำไรสุทธิ ปี 2560 จำนวน 194.72
ล้านบาท หรือร้อยละ 22.44 ส่งผลทำให้อัตราผลตอบแทนแก่ผู้ถือหุ้นเท่ากับร้อยละ 33.34
เปลี่ยนแปลงเพิ่มขึ้นจากปี 2559 เท่ากับร้อยละ 25.79

ในปี 2560 บริษัทฯ ได้ลงทุนในตลาดหลักทรัพย์เผื่อขายเพิ่ม จำนวน 7.53 ล้านบาท ณ วันที่ 31
ธันวาคม 2560 ได้มีการเปลี่ยนแปลงในมูลค่ายุติธรรมของการลงทุนในหลักทรัพย์เผื่อขายนี้
โดยได้รับผลกำไรจากการเปลี่ยนแปลง จำนวน 3.24 ล้านบาท
โดยเปลี่ยนแปลงเพิ่มขึ้นจากมูลค่าเงินลงทุน จำนวน 5.79 ล้านบาท เกิดจากตลาดหุ้นในปี 2560
ปรับตัวดีขึ้น และการปรับปรุงเกี่ยวกับภาษีเงินได้รอตัดบัญชี (Deferred Tax) และในหัวข้อกำไร
(ขาดทุน) จากการวัดมูลค่าเงินลงทุนเบ็ดเสร็จรวมสำหรับปี 2560 จำนวน 2.59 ล้านบาท
และการจัดมูลค่าใหม่ของภาระผูกพันผลประโยชน์หลังออกจากงาน
โดยเกิดผลขาดทุนจากการประมาณการตามหลักคณิตศาสตร์ประกันภัย จำนวน 2.42 ล้านบาท
ดังนั้นผลกำไรขาดทุนเบ็ดเสร็จรวมสำหรับปี 2560 จำนวน 194.89 ล้านบาท หรือร้อยละ 22.46

สินทรัพย์รวม ในปี 2558-2560 จำนวน 640.09, 691.31 และ 721.44 ล้านบาท
เปลี่ยนแปลงเพิ่มขึ้น (ลดลง) คิดเป็นร้อยละ 0.20, 8.00 และ 4.36 ตามลำดับ

หนี้สินรวม ในปี 2558-2560 จำนวน 127.32, 139.29 และ 105.51 ล้านบาท
เปลี่ยนแปลงเพิ่มขึ้น (ลดลง) คิดเป็นร้อยละ 8.31, 9.40 และ (24.25) ตามลำดับ

ส่วนของผู้ถือหุ้น ในปี 2558-2560 จำนวน 512.78, 552.02 และ 615.93 ล้านบาท
เปลี่ยนแปลงเพิ่มขึ้น (ลดลง) คิดเป็นร้อยละ (1.63), 7.65 และ 11.58 ตามลำดับ

ปี 2558 จากยอดขายที่เปลี่ยนแปลงลดลง ทำให้ผลการดำเนินงานในปี 2558 มีกำไรสุทธิ 99.82
ล้านบาท เป็นผลทำให้งบแสดงฐานะทางการเงินเปลี่ยนแปลงไปจากปี 2557
อย่างมีสาระสำคัญโดยทำให้เกิดผลกระทบจากภาวะเศรษฐกิจที่ชะลอตัวด้วยปัญหาต่างๆ
ดังได้กล่าวมาแล้วนั้น ทำให้สินทรัพย์โดยรวมเปลี่ยนแปลงเพิ่มขึ้นจำนวน 1.28 ล้านบาท
หรือเปลี่ยนแปลงเพิ่มขึ้นร้อยละ 0.20 เมื่อเปรียบเทียบกับปี 2557 โดยรายการหลักที่เพิ่มขึ้น
(ลดลง) ในส่วนของเงินสดและเงินฝากธนาคารเพิ่มขึ้น จำนวน 7.13 ล้านบาทหรือร้อยละ
31.87, เงินลงทุนชั่วคราวลดลง จำนวน (3.50) ล้านบาทหรือร้อยละ (1.90),
ลูกหนี้การค้าและลูกหนี้เพิ่มขึ้นเพิ่มขึ้น จำนวน 16.44 ล้านบาทหรือร้อยละ 15.02
สินค้าคงเหลือลดลง จำนวน (20.54) ล้านบาทหรือร้อยละ (9.40),
เงินลงทุนเผื่อขายที่เพิ่มขึ้นจากการลงทุนเพิ่มและปรับปรุงกำไรที่ยังไม่ได้เกิดขึ้นจริง จำนวน 1.85
ล้านบาทหรือร้อยละ 9.32 และในส่วนของที่ดิน อาคารและอุปกรณ์
สินทรัพย์ไม่มีตัวตนและสินทรัพย์ภาษีเงินได้รอตัด บ/ช รวมลดลงเล็กน้อย

หนี้สินรวมเปลี่ยนแปลงเพิ่มขึ้น จำนวน 9.77 ล้านบาทหรือเปลี่ยนแปลงเพิ่มขึ้นร้อยละ 8.31
เมื่อเปรียบเทียบกับปี 2557 โดยรายการหลักที่เพิ่มขึ้น (ลดลง)
ในส่วนของเงินกู้ระยะสั้นจากสถาบันการเงิน (เจ้าหนี้ T/R) จำนวน (1.65) ล้านบาทหรือร้อยละ
(3.23), เจ้าหนี้การค้าและเจ้าหนี้อื่นเพิ่มขึ้น จำนวน 10.70 ล้านบาทหรือร้อยละ 25.10
และภาษีเงินได้ค้างจ่ายเพิ่มขึ้น จำนวน 1.09 ล้านบาทหรือร้อยละ 8.01

ส่วนของผู้ถือหุ้นเปลี่ยนแปลงลดลง จำนวน (8.49) ล้านบาทหรือเปลี่ยนแปลงลดลงร้อยละ (1.63)
เมื่อเปรียบเทียบกับปี 2557 โดยรายการหลักที่เพิ่มขึ้น (ลดลง) ในส่วนของทุนที่ออกและชำระแล้ว
จากการใช้สิทธิในการซื้อหุ้นสามัญในโครงการ ESOP จำนวน 2,372,000 หุ้น ในราคา 8.20
บาทต่อหุ้น เมื่อวันที่ 30 ธันวาคม 2558 ทำให้ส่วนเกินมูลค่าหุ้นสามัญ จำนวน 162.01 ล้านบาท
เพิ่มขึ้นจำนวน 27.01 ล้านบาทหรือเพิ่มขึ้นร้อยละ 20.01
และส่งผลทำให้สำรองใบสำคัญแสดงสิทธิการซื้อหุ้นสามัญที่ยังไม่ได้ใช้สิทธิในโครงการ ESOP หมดไป
เนื่องจากสิ้นสุดโครงการ จึงทำให้รายการดังกล่าวลดลง จำนวน (7.11)
ล้านบาทหรือลดลงร้อยละ (100) อีกทั้งรวมถึงผลการดำเนินงาน กำไรสุทธิที่ลดลง
ทำให้ส่วนของผู้ถือหุ้นลดลง

การเปลี่ยนแปลงของงบแสดงฐานะทางการเงิน เนื่องมาจากการขายที่ลดลง
จากปัญหาและอุปสรรคต่างๆ เป็นผลทำให้ความต้องการสินค้าในตลาดลดลง
และด้วยภาวะตลาดที่มีการแข่งขันสูงมาก ทำให้สินค้าที่จะเตรียมไว้
เพื่อรองรับความต้องการของตลาดรวมถึงวัตถุดิบที่นำเข้าจากต่างประเทศ
มีความจำเป็นต้องลดการสั่งซื้อลงตามความเหมาะสมและเพียงพอต่อความต้องการ
จากการขายในช่วงไตรมาสที่ 4 ซึ่งเป็นไตรมาสสุดท้ายของปี บริษัทฯ
จำเป็นต้องกระตุ้นยอดขายในเพิ่มขึ้น ด้วยกลยุทธ์ทางการตลาดต่างๆ ทำให้ยอดขายในไตรมาสที่ 4
เพิ่มขึ้นมากกว่าไตรมาสเดียวกันกับปี 2557
ดังนั้นจึงทำให้ยอดเงินสดและรายการเทียบเท่าเงินสดเพิ่มขึ้น
ยอดลูกหนี้คงเหลือเพิ่มขึ้นและยอดสินค้าคงเหลือลดลง
ดังนั้นระยะเวลาการเก็บเงินจากลูกหนี้จึงช้าลงจากปีที่แล้วเล็กน้อย
ระยะเวลาการขายสินค้าเฉลี่ยก็ช้าลงเนื่องจากยอดขายทั้งปีลดลง
ในขณะที่ค่าเงินบาทผันผวนอ่อนค่าลงอย่างมาก บริษัทฯ จำเป็นต้องลดผลกระทบจากอัตราแลกเปลี่ยน
โดยการเร่งชำระเจ้าหนี้ T/R เร็วขึ้น จึงทำให้เจ้าหนี้ T/R ลดลง และในส่วนของบริษัทฯ
ยังคงซื้อวัตถุดิบและวัสดุบรรจุภายในประเทศ ในช่วงไตรมาสที่ 4 เพื่อรองรับตลาด
จึงทำให้เจ้าหนี้การค้าเพิ่มขึ้น ระยะการชำระหนี้ถึงช้าลง
ส่งผลทำให้บริษัทมีสภาพคล่องลดลงเล็กน้อย

ดังนั้นจากผลการดำเนินงานในปี 2558 จึงส่งผลทำให้กระแสเงินสดจากการดำเนินงานเพิ่มขึ้น
ร้อยละ 195.63 โดยมีอัตราส่วนสภาพคล่องลดลง จาก 4.92 เท่าในปี 2557 เป็น 4.51
เท่าในปี 2558, อัตราส่วนสภาพคล่องหมุนเร็วลดลงจาก 2.90 เท่าในปี 2557 เป็น 2.84
เท่าในปี 2558, อัตราส่วนสภาพคล่องกระแสเงินสดเพิ่มขึ้น จาก 0.36 เท่าในปี 2557 เป็น
1.12 เท่าในปี 2558, ระยะเรียกเก็บหนี้เฉลี่ยช้าลงจาก 58 วันในปี 2557 เป็น 65 วันในปี
2558, ระยะเวลาขายสินค้าเฉลี่ยช้าลงจาก 133 วันในปี 2557 เป็น 165 วันในปี 2558,
ระยะเวลาชำระหนี้เพิ่มขึ้น จาก 75 วันในปี 2557 เป็น 78 วันในปี 2558 ทำให้ Cash Cycle
เท่ากับ 152 วัน จากผลการดำเนินงานที่ปรากฏ ทำให้อัตราส่วนสภาพคล่องโดยรวมลดลง

กระแสเงินสดจากกิจกรรมการลงทุนใช้ไปลดลงร้อยละ (122.82) เมื่อเปรียบเทียบกับปีที่แล้ว
โดยบริษัทได้ลงทุนเพิ่มขึ้นในเงินลงทุนชั่วคราวและเงินลงทุนในหลักทรัพย์เผื่อขาย จำนวน 4.06
ล้านบาท ในปี 2558 ได้รับเงินปันผล จำนวน 4.43 ล้านบาท จัดซื้ออุปกรณ์และยานพาหนะ จำนวน
7.78 ล้านบาท ได้รับเงินจากการขายยานพาหนะเก่า จำนวน 1.08 ล้านบาท
และยังได้จ่ายชำระเกี่ยวกับค่าดำเนินการขึ้นทะเบียนผลิตภัณฑ์ จำนวน 2.30 ล้านบาท

กระแสเงินสดจากกิจกรรมจัดหาเงิน เพิ่มขึ้นร้อยละ 15.80 เมื่อเปรียบเทียบกับปีที่แล้ว
เนื่องจากการสั่งซื้อวัตถุดิบจากต่างประเทศในปี 2558 และได้ขยาย Term การชำระเงิน
แต่เนื่องจากเกิดภาวะค่าเงินบาทผันผวนอ่อนตัวลงอย่างมาก จึงจำเป็นที่จะต้องจ่ายชำระหนี้ T/R
เร็วขึ้น เพื่อเป็นการลดภาระผลขาดทุนจากอัตราแลกเปลี่ยน
ในขณะเดียวกันบริษัทฯได้ป้องกันความเสี่ยงด้วยการทำ Forward Contract
เพื่อลดภาระต้นทุนทางการเงิน ทำให้เกิดการประหยัดและได้รับประโยชน์สูงสุดในสถานการณ์ปัจจุบัน
ทำให้เงินกู้ระยะสั้นจากสถาบันการเงินลดลง และการจ่ายเงินปันผล จำนวน 128.80
ล้านบาทและในปี 2558 นี้ บริษัทฯ ยังได้รับเงินจากการออกหุ้นสามัญเพิ่มขึ้น จำนวน 19.45
ล้านบาท จากโครงการ ESOP อีกด้วย จึงทำให้บริษัทฯ มีเงินสดและรายการเทียบเท่าเงินสด
เท่ากับ 29.50 ล้านบาท เปลี่ยนแปลงเพิ่มขึ้น จำนวน 7.13
ล้านบาทหรือเปลี่ยนแปลงเพิ่มขึ้นร้อยละ 31.87

พิจารณาโครงสร้างเงินทุนประกอบด้วย อัตราส่วนหนี้สินต่อส่วนของผู้ถือหุ้นเพิ่มขึ้นเล็กน้อยจาก 0.23
เท่าในปี 2557 เป็น 0.25 เท่าในปี 2558 โดยการลดลงในส่วนของผู้ถือหุ้น
เนื่องจากผลกการดำเนินงานลดลง แต่ทั้งนี้ก็ยังถือว่าอัตราส่วนดังกล่าวนี้ยังอยู่ในเกณฑ์ที่ดีมาก

อัตราส่วนความสามารถชำระดอกเบี้ยเพิ่มขึ้นจาก 68.80 เท่าในปี 2557 เป็น 251.29 เท่าในปี
2558 จากผลการดำเนินงานที่กล่าวข้างต้น ทำให้กระแสเงินสดจากการดำเนินงาน จำนวน
126.62 ล้านบาท เปลี่ยนแปลงเพิ่มขึ้น จำนวน 23.79 ล้านบาท หรือเปลี่ยนแปลงเพิ่มขึ้นร้อยละ
195.63 และในขณะเดียวกันจากนโยบายการชำระเจ้าหนี้ T/R ทำให้บริษัทฯ
สามารถลดภาระต้นทุนทางการเงินลงได้ถึงร้อยละ (43.92) เมื่อเปรียบเทียบกับปีที่แล้ว
จึงทำให้อัตราส่วนความสามารถชำระดอกเบี้ยเพิ่มขึ้น

ในขณะเดียวกันผลการดำเนินงานของบริษัทฯ ลดลง ทำให้กำไรสุทธิลดลง
อัตราส่วนผลตอบแทนของสินทรัพย์ลดลงจากร้อยละ 19.95 ในปี 2557 เป็นร้อยละ 15.61,
อัตราส่วนผลตอบแทนจากสินทรัพย์ถาวรลดลงจากร้อยละ 307.64 ในปี 2557 เป็นร้อยละ
236.45, อัตราส่วนหมุนเวียนของสินทรัพย์ลดลงจากร้อยละ 112.03 ในปี 2557 เป็นร้อยละ
101.35
โดยรวมแสดงถึงความสามารถในการสร้างผลกำไรที่ลดลงจากการใช้สินทรัพย์อย่างคุ้มค่าและมีประสิทธิภาพลดลงตามสถานการณ์ปัจจุบัน
โดยเปรียบเทียบกับปี 2557

ปี 2559 จากยอดขายที่เปลี่ยนแปลงเพิ่มขึ้น ทำให้ผลการดำเนินงานในปี 2559 มีกำไรสุทธิ
137.29 ล้านบาท เป็นผลทำให้งบแสดงฐานะทางการเงินเปลี่ยนแปลงไปจากปี 2558
อย่างมีสาระสำคัญ จากผลกระทบของภาวะเศรษฐกิจโลก และปัญหาต่างๆ
ที่มีผลกระทบต่อเศรษฐกิจของประเทศไทย ดังได้กล่าวมาแล้วนั้น
ทำให้สินทรัพย์โดยรวมเปลี่ยนแปลงเพิ่มขึ้น 51.22 ล้านบาท หรือเปลี่ยนแปลงเพิ่มขึ้นร้อยละ 8.00
เมื่อเปรียบเทียบกับปี 2558 โดยรายการหลักที่เพิ่มขึ้น (ลดลง) ได้แก่
เงินสดและรายการเทียบเท่าเงินสด เพิ่มขึ้นจำนวน 26.96 ล้านบาท หรือร้อยละ 91.38
เงินลงทุนชั่วคราวลดลง จำนวน (8.44) ล้านบาท หรือร้อยละ (4.68),
ลูกหนี้การค้าและลูกหนี้อื่นเพิ่มขึ้นจำนวน 4.28 ล้านบาท หรือร้อยละ 3.40
สินค้าคงเหลือเพิ่มขึ้นจำนวน 5.39 ล้านบาท หรือร้อยละ 2.70 ,
เงินลงทุนเผื่อขายเพิ่มขึ้นจากการลงทุนเพิ่ม และการเปลี่ยนแปลงมูลค่ายุติธรรมเพิ่มขึ้น จำนวน
19.59 ล้านบาท หรือร้อยละ 90.20 และในส่วนของที่ดิน อาคารและอุปกรณ์ เพิ่มขึ้นจำนวน 8.07
ล้านบาท หรือร้อยละ 17.70 จากการลงทุนในส่วนของยานพาหนะ อาคารโรงงาน และเครื่องจักร
โดยการซื้อทดแทนของเก่า ปรับปรุงและเพิ่มเติม สินทรัพย์ไม่มีตัวตน ลดลงจำนวน (3.99)
ล้านบาท หรือร้อยละ (10.68) จากการตัดจำหน่ายส่วนสินทรัพย์ภาษีเงินได้รอการตัดบัญชี
และสินทรัพย์ไม่หมุนเวียนอื่น รวมลดลงเพียงเล็กน้อย

หนี้สินรวมเปลี่ยนแปลงเพิ่มขึ้น 11.97 ล้านบาท หรือเปลี่ยนแปลงเพิ่มขึ้น ร้อยละ 9.40
เมื่อเปรียบเทียบกับปี 2558 โดยรายการหลักที่เพิ่มขึ้น (ลดลง)
ได้แก่เงินกู้ระยะสั้นจากสถาบันการเงิน (เจ้าหนี้ T/R) จำนวน (15.46) ล้านบาท หรือร้อยละ
(31.27), เจ้าหนี้การค้าและเจ้าหนี้อื่น เพิ่มขึ้นจำนวน 22.06 ล้านบาท หรือ 41.37,
ภาษีเงินได้ค้างจ่าย จำนวน 6.11 ล้านบาท หรือร้อยละ 41.55
และส่วนของภาระผูกพันผลประโยชน์พนักงาน ลดลงจำนวน (1.02) ล้านบาท หรือร้อยละ
(11.27) เนื่องจากการเกษียณอายุของพนักงาน

ส่วนของผู้ถือหุ้นเปลี่ยนแปลงเพิ่มขึ้นจำนวน 39.24 ล้านบาท หรือเปลี่ยนแปลงเพิ่มขึ้น ร้อยละ 7.65
เมื่อเปรียบเทียบกับปี 2558 โดยรายการหลักที่เพิ่มขึ้น (ลดลง)
ในส่วนของกำไรสะสมที่ยังไม่ได้จัดสรร เพิ่มขึ้นจำนวน 37.63 ล้านบาท หรือร้อยละ 19.43
เกิดจากผลกำไรสุทธิที่เพิ่มขึ้น และในส่วนขององค์ประกอบอื่นของส่วนของผู้ถือหุ้น
ซึ่งหมายถึงส่วนเกินจากการเปลี่ยนแปลงมูลค่าเงินลงทุน จำนวน 1.61 ล้านบาท หรือร้อยละ
367.33

การเปลี่ยนแปลงของงบแสดงฐานะทางการเงินจากยอดขายที่เพิ่มขึ้น
แม้ว่าในครึ่งปีแรกจะประสบปัญหาต่างๆ มากมาย แต่หลังจากนั้นภาวะวิกฤตและปัญหาต่างๆ
ได้คลี่คลายลง ทำให้เกษตรกรสามารถทำการเพาะปลูกได้ ความต้องการสินค้าในตลาดเพิ่มขึ้น
ภาวการณ์แข่งขันในตลาดก็ลดความรุนแรงลง ยอดขายในช่วงครึ่งปีหลังเพิ่มขึ้นมาก
ทดแทนยอดขายของครึ่งปีแรกที่ลดลง ทำให้บริษัทฯ
ต้องทำการสั่งซื้อวัตถุดิบเพื่อรองรับการผลิตสินค้าในปี 2559 เพิ่มขึ้นในจำนวนที่เหมาะสม
และเพียงพอต่อความต้องการของตลาด ดังนั้นจึงทำให้ยอดเงินสดและรายการเทียบเท่าเงินสด
ยอดลูกหนี้คงเหลือ และยอดสินค้าคงเหลือเพิ่มขึ้น
จากระยะเวลาการเก็บเงินจากลูกหนี้เท่ากับปีที่แล้ว ส่วนระยะเวลาการขายสินค้าเฉลี่ยเร็วขึ้น
ในขณะที่ค่าเงินบาทยังคงผันผวนอ่อนค่าลง บริษัทฯ จำเป็นต้องลดผลกระทบจากอัตราแลกเปลี่ยน
โดยการทำ Forward Contract และเร่งที่จะชำระหนี้ T/R ให้เร็วขึ้น
เมื่อเห็นว่าอัตราแลกเปลี่ยนเหมาะสม จึงทำให้เจ้าหนี้ T/R ลดลง ในขณะเดียวกันบริษัทฯ
ก็ยังคงซื้อวัตถุดิบ และวัสดุบรรจุภายในประเทศเพิ่มขึ้น เพื่อรองรับความต้องการของตลาด
จึงทำให้เจ้าหนี้การค้า และเจ้าหนี้อื่นเพิ่มขึ้น แต่อย่างไรก็ตาม
ระยะเวลาการชำระหนี้เฉลี่ยเท่าปีที่แล้ว ดังนั้นในด้านการบริหารสภาพคล่องทางการเงิน บริษัทฯ
จึงจำเป็นที่จะต้องขายเงินลงทุนชั่วคราวเพื่อการชำระหนี้ และสร้างรายได้เพิ่ม

ดังนั้นจากผลการดำเนินงานในปี 2559 จึงส่งผลทำให้กระแสเงินสดจากการดำเนินงานเพิ่มขึ้น
ร้อยละ 27.03 โดยมีอัตราส่วนสภาพคล่องลดลงจาก 4.51 เท่าในปี 2559 เป็น 4.28 เท่าในปี
2559, อัตราส่วนสภาพคล่องหมุนเร็วลดลงจาก 2.84 เท่าในปี 2558 เป็น 2.73 เท่าในปี 2559
, อัตราส่วนสภาพคล่องกระแสเงินสด เพิ่มขึ้น 1.12 เท่า ในปี 2558 เป็น 1.29 เท่าในปี
2559, ระยะเวลาเรียกเก็บหนี้เฉลี่ย และระยะเวลาชำระหนี้เฉลี่ย เท่ากับ 65 วันและ 65
วันในปี 2559 เท่ากับปีที่แล้ว ระยะเวลาขายสินค้าเฉลี่ยเร็วขึ้นจาก 165 วันในปี 2558 เป็น 149
วัน ในปี 2559 ทำให้ Cash Cycle ดีขึ้นจาก 152 วัน ในปี 2558 เป็น 135 วัน ในปี 2559
จากผลการดำเนินงานที่ปรากฏ ทำให้อัตราส่วนสภาพคล่องโดยรวมใกล้เคียงกับปี 2558

กระแสเงินสดจากกิจกรรมการลงทุนใช้ไปลดลง (119.94) เมื่อเปรียบเทียบกับปีที่แล้ว โดยบริษัทฯ
ลงทุนเพิ่มในหลักทรัพย์เผื่อขาย จำนวน 17.57 ล้านบาท และได้รับเงินปันผล จำนวน 5.86
ล้านบาท จัดซื้ออุปกรณ์และยานพาหนะ จำนวน 21.05 ล้านบาท
ได้รับเงินจากการจำหน่ายยานพาหนะเก่า จำนวน 5.10 ล้านบาท แ
ละยังได้จ่ายชำระเกี่ยวกับค่าดำเนินการขึ้นทะเบียนผลิตภัณฑ์ จำนวน 3.32 ล้านบาท

กระแสเงินสดจากกิจกรรมจัดหาเงินลดลง ร้อยละ 3.66 เมื่อเปรียบเทียบกับปีที่แล้ว
เนื่องจากการสั่งซื้อวัตถุดิบจากต่างประเทศ ในปี 2559 เพิ่มขึ้น ทำให้เจ้าหนี้ T/R เพิ่มขึ้น
โดยได้ขยาย Term การชำระเงิน แต่เนื่องจากภาวะของค่าเงินบาทยังคงผันผวนอ่อนค่าลง
เพื่อเป็นการลดภาระผลกระทบจากอัตราแลกเปลี่ยน บริษัทฯ ได้ป้องกันความเสี่ยงด้วยการทำ
Forward Contract โดยบริษัทได้จ่ายชำระหนี้ T/R เร็วขึ้น ทำให้ภาระต้นทุนทางการเงินลดลง
เกิดการประหยัดและได้รับประโยชน์สูงสุดในสถานการณ์ปัจจุบัน
ทำให้เงินกู้ระยะสั้นจากสถาบันการเงินลดลง และการจ่ายเงินปันผล จำนวน 99.61 ล้านบาท
จึงทำให้ปี 2559 บริษัทฯ มีเงินสดและรายการเทียบเท่าเงินสด ณ วันสิ้นปี เท่ากับ 56.46
ล้านบาท เปลี่ยนแปลงเพิ่มขึ้น จำนวน 26.96 ล้านบาท หรือเปลี่ยนแปลง เพิ่มขึ้นร้อยละ 91.38

พิจารณาโครงสร้างเงินทุน ประกอบด้วย อัตราส่วนหนี้สินต่อส่วนของผู้ถือหุ้นเท่ากับ 0.25 เท่า ในปี
2559 โดยไม่เปลี่ยนแปลงจากปี 2558 บริษัทฯ
สามารถบริหารและควบคุมฐานะทางการเงินได้อย่างมีประสิทธิภาพ ขณะที่ผลการดำเนินงานเพิ่มขึ้น
แต่ยังคงรักษาอัตราส่วนนี้ไว้ไม่ให้เพิ่มขึ้นได้ และก็ยังถือว่าอัตราส่วนดังกล่าวนี้ อยู่มีเกณฑ์ที่ดีมาก

อัตราส่วนความสามารถในการชำระดอกเบี้ยเพิ่มขึ้นจาก 251.29 เท่า ในปี 2558 เป็น 394 เท่า
ในปี 2559 จากผลการดำเนินงานที่กล่าวข้างต้น ทำให้กระแสเงินสดจากการดำเนินงาน จำนวน
160.85 ล้านบาท เปลี่ยนแปลงเพิ่มขึ้น จำนวน 34.23 ล้านบาท หรือเปลี่ยนแปลง ร้อยละ 27.03
และในขณะเดียวกันจากนโยบายการชำระหนี้ T/R ทำให้บริษัทฯ
สามารถลดภาระต้นทุนทางการเงินลดลงร้อยละ (18.33) เมื่อเปรียบเทียบกับปีที่แล้ว
จึงทำให้อัตราส่วนความสามารถชำระดอกเบี้ยเพิ่มขึ้น

ผลการดำเนินงานของบริษัทฯ ในปี 2559 มีกำไรสุทธิเพิ่มขึ้น
อัตราส่วนผลตอบแทนจากสินทรัพย์เพิ่มขึ้นจากร้อยละ 15.61 ในปี 2558 เป็นร้อยละ 20.62,
อัตราส่วนผลตอบแทนจากสินทรัพย์ถาวร เพิ่มขึ้นจากร้อยละ 236.45 ในปี 2558 เป็นร้อยละ
292.36, อัตราส่วนหมุนเวียนของสินทรัพย์ เพิ่มขึ้นจาก 101.35 เท่าในปี 2558 เป็น 108.40
เท่าในปี 2559 โดยแสดงถึงความสามารถในการสร้างผลกำไรที่เพิ่มขึ้นจากการลงทุน
และใช้สินทรัพย์อย่างคุ้มค่า และมีประสิทธิภาพเพิ่มขึ้นตามสถานการณ์ปัจจุบัน โดยเปรียบเทียบกับปี
2558

ปี 2560 จากยอดขายที่เปลี่ยนแปลงเพิ่มขึ้น ทำให้ผลการดำเนินงานในปี 2560 มีกำไรสุทธิ
194.72 ล้านบาท เป็นผลทำให้งบแสดงฐานะทางการเงินเปลี่ยนแปลงไปจากปี 2559
อย่างมีสาระสำคัญ จากผลกระทบของภาวะเศรษฐกิจโลก และปัจจัยต่างๆ
ที่มีผลกระทบต่อภาวะเศรษฐกิจของประเทศไทย ดังได้กล่าวมาแล้วนั้น ทำให้สินทรัพย์โดยรวม
จำนวน 721.44 ล้านบาท เปลี่ยนแปลงเพิ่มขึ้น 20.13 ล้านบาท หรือเปลี่ยนแปลงเพิ่มขึ้นร้อยละ
4.36 เมื่อเปรียบเทียบกับปีที่แล้ว โดยรายการหลักที่เพิ่มขึ้น (ลดลง) ได้แก่
เงินสดและรายการเทียบเท่าเงินสด และเงินลงทุนชั่วคราว เปลี่ยนแปลงเพิ่มขึ้น จำนวน 75.65
ล้านบาท หรือเปลี่ยนแปลงเพิ่มขึ้น ร้อยละ 33.13,ลูกหนี้การค้าและลูกหนี้อื่นลดลง จำนวน
(15.03) ล้านบาท หรือเปลี่ยนแปลงลดลงร้อยละ (11.54) , สินค้าคงเหลือลดลง จำนวน
(39.72) ล้านบาท หรือเปลี่ยนแปลงลดลง ร้อยละ (19.54) ,
เงินลงทุนเผื่อขายเผื่อขายเพิ่มขึ้นจากการลงทุนเพิ่ม และการปรับปรุงกำไรที่ยังไม่เกิดขึ้น
จากการเปลี่ยนแปลงมูลค่ายุติธรรม จำนวน 10.39 ล้านบาท หรือเปลี่ยนแปลงเพิ่มขึ้นร้อยละ
25.15 และในส่วนของ ที่ดิน อาคาร และอุปกรณ์ เพิ่มขึ้น จำนวน 4.20 ล้านบาท หรือร้อยละ
7.82 จากการปรับปรุงอาคาร โรงงาน และเครื่องจักร โดยการซื้อทดแทนเครื่องจักรเก่าที่ชำรุด
ปรับปรุงและเพิ่มเติม และการเปลี่ยนยานพาหนะใหม่ทดแทนรถยนต์ที่หมดอายุการใช้งาน
สินทรัพย์ไม่มีตัวตน และ Deferred Tax รวมจำนวน (5.33) ล้านบาท หรือร้อยละ (15.47)
จากการตัดจำหน่ายสินทรัพย์
และการยกเลิกการจดทะเบียนผลิตภัณฑ์ใหม่ที่ไม่ตอบสนองความต้องการของตลาด
หรือถูกยกเลิกไม่สามารถขึ้นทะเบียนได้

หนี้สินรวม จำนวน 105.51ล้านบาท เปลี่ยนแปลงลดลง จำนวน 33.78 ล้านบาท
หรือเปลี่ยนแปลงลดลง ร้อยละ 24.25 เมื่อเปรียบเทียบกับปีที่แล้ว โดยรายการหลักที่เพิ่มขึ้น
(ลดลง) ได้แก่ เงินกู้ระยะสั้นจากสถาบันการเงิน (T/R) ลดลงจำนวน (20.45) ล้านบาท
หรือร้อยละ (60.19), เจ้าหนี้การค้าและเจ้าหนี้อื่น ลดลงจำนวน (18.22) ล้านบาท หรือร้อยละ
24.17,ภาษีเงินได้ค้างจ่าย เพิ่มขึ้นจำนวน 1.19 ล้านบาท หรือร้อยละ 5.72
และในส่วนของภาระผูกพันผลประโยชน์พนักงาน เพิ่มจำนวน 3.81 ล้านบาท หรือร้อยละ 47.49
เนื่องจากบันทึกต้นทุนบริการ และดอกเบี้ยจากภาระผูกพัน จำนวน 0.82 ล้านบาท
อีกทั้งการบันทึกผลขาดทุนจากประมาณการทางคณิตศาสตร์ประกันภัย จำนวน 2.89 ล้านบาท

ส่วนของผู้ถือหุ้น จำนวน 615.93 ล้านบาท เปลี่ยนแปลงเพิ่มขึ้น จำนวน 63.91 ล้านบาท
หรือเปลี่ยนแปลงเพิ่มร้อยละ 11.58
โดยรายการหลักที่เพิ่มขึ้นในส่วนของกำไรสะสมที่ยังไม่ได้จัดสรร เพิ่มขึ้นจำนวน 61.31 ล้านบาท
หรือร้อยละ 26.50 เกิดจากผลกำไรสุทธิที่เพิ่มขึ้นของปี 2560
และในส่วนขององค์ประกอบอื่นของส่วนของผู้ถือหุ้น ซึ่งหมายถึง ผลกำไร (ขาดทุน)
ที่ยังไม่เกิดขึ้นจริงจากการเปลี่ยนแปลงมูลค่ายุติธรรมของเงินลงทุนในหลักทรัพย์เผื่อขายที่เพิ่มขึ้น
จำนวน 2.59 ล้านบาท หรือร้อยละ 127.07

การเปลี่ยนแปลงของงบแสดงฐานะทางการเงิน
จากยอดขายที่เพิ่มขึ้นจากปัจจัยที่เอื้ออำนวยทั้งด้านการชลประทาน และด้านสภาพอากาศ
ทำให้สามารถเพาะปลูกได้ ผลผลิตทางการเกษตรส่วนใหญ่มีปริมาณเพิ่มขึ้น โดยเฉพาะข้าวนาปรัง
ความต้องการสินค้าของบริษัทฯ ในตลาดเพิ่มขึ้น ภาวะการแข่งขันในตลาดลดความรุนแรงลง
แต่ก็ยังคงมีอยู่ตามกลไกตลาด ทำให้บริษัทฯ ต้องทำการสั่งซื้อวัตถุดิบเพิ่มขึ้น
เพื่อรองรับการผลิตสินค้าในปี 2560 ในจำนวนที่เหมาะสม และเพียงพอต่อความต้องการของตลาด

ดังนั้นจึงทำให้ยอดเงินสดและรายการเทียบเท่าเงินสด และเงินลงทุนชั่วคราวเพิ่มขึ้น
ส่วนยอดลูกหนี้คงเหลือ และยอดสินค้าคงเหลือหรือลดลง
จากระยะเวลาการเก็บเงินจากลูกหนี้เร็วขึ้น และระยะการขายสินค้าเร็วขึ้น
ในขณะที่ค่าเงินบาทยังคงแข็งค่าขึ้น บริษัทฯ
จำเป็นต้องลดความเสี่ยงจากผลกระทบของอัตราแลกเปลี่ยน โดยการทำ Forward Contract
และเร่งที่จะชำระหนี้ T/R ให้เร็วขึ้น เมื่อเห็นว่าอัตราแลกเปลี่ยนเหมาะสม
จึงทำให้เงินกู้ระยะสั้นจากสภาบันการเงินลดลง รวมถึงเจ้าหนี้การค้าซึ่งเกิดจากการซื้อวัตถุดิบ
และวัสดุบรรจุภายในประเทศลดลง จากระยะเวลาการชำระหนี้เฉลี่ยเร็วขึ้น
ดังนั้นในด้านการบริหารสภาพคล่องทางการเงิน บริษัทฯ
จึงจำเป็นที่จะต้องซื้อและขายเงินลงทุนชั่วคราวเพื่อการชำระหนี้ และการลงทุนในรูปแบบต่างๆ
เพื่อการสร้างรายได้เพิ่มขึ้น

จากผลการดำเนินงานในปี 2560 จึงส่งผลทำให้กระแสเงินสดจากการดำเนินงานเพิ่มขึ้นร้อยละ
47.37 โดยมีอัตราส่วนทางการเงิน ดังนี้ อัตราส่วนสภาพคล่องเพิ่มขึ้นจาก 4.28 เท่าในปี 2559
เป็น 6.22 เท่าในปี 2560, อัตราส่วนสภาพคล่องเพิ่มขึ้นจาก 2.73 เท่าในปี 2559 เป็น 4.47
เท่าในปี 2560, อัตราส่วนสภาพคล่องกระแสเงินสดเพิ่มขึ้น จาก 1.29 เท่าในปี 2559 เป็น
2.11 เท่าในปี 2560, ระยะเวลาเรียกเก็บหนี้เฉลี่ยจาก 65 วัน ในปี 2559 เป็น 51 วัน ในปี
2560 , ระยะเวลาขายสินค้าเฉลี่ยจาก 149 วันในปี 2559 เป็น 120 วัน ในปี 2560,
ระยะเวลาชำระหนี้ จาก 79 วัน ในปี 2559 เป็น 59 วัน ในปี 2560 ทำให้ Cash Cycle
ดีขึ้นจาก 135 วัน ในปี 2559 เป็น 112 วันในปี 2560

กระเงินสดจากกิจกรรมการลงทุนใช้ไปลดลง (401.49) เมื่อเปรียบเทียบกับปีที่แล้ว โดยบริษัทฯ
มีนโยบายของ Term ชำระเงินเพิ่มขึ้นโดยบริษัทฯ ลงทุนในเงินลงทุนชั่วคราว จำนวน 81
ล้านบาท, เงินลุงทุนในหลักทรัพย์เผื่อขาย จำนวน 7.53 ล้านบาท โดยได้รับเงินปันผลจำนวน
6.42 ล้านบาท จัดซื้อเครื่องจักร อุปกรณ์ และยานพาหนะ จำนวน 11.01 ล้านบาท
และยังได้จ่ายชำระเกี่ยวกับค่าดำเนินการขึ้นทะเบียนผลิตภัณฑ์ จำนวน 2.25 ล้านบาท

กระแสดเงินสดจากกิจกรรมจัดหาเงินลดลงร้อยละ 31.84 เมื่อเปรียบเทียบกับปีที่แล้ว
เนื่องจากการสั่งซื้อวัตถุดิบจากต่างประเทศ ในปี 2560 เพิ่มขึ้นทำให้เจ้าหนี้ T/R ซึ่งบริษัทฯ
มีนโยบายของ Term การชำระเงินเพิ่มขึ้นในระหว่างปี 2560
แต่เนื่องจากภาวะค่าเงินบาทแข็งค่าขึ้น เพื่อเป็นการลดภาระผลกระทบจากอัตราแลกเปลี่ยน บริษัทฯ
ได้ป้องกันความเสี่ยงด้วยการทำ Forward Contract และได้จ่ายชำระหนี้ T/R เร็วขึ้น
ทำให้ภาระต้นทุนทางการเงินลดลง เกิดการประหยัดและได้รับประโยชน์สูงสุดในสถานการณ์ปัจจุบัน
ทำให้เงินกู้ระยะสั้นจากสถาบันการเงินลดลง และการจ่ายเงินปันผล จำนวน 131.02 ล้านบาท
จึงทำให้ปี 2560 บริษัทฯ มีเงินสดและรายการเทียบเท่าเงินสด ณ วันสิ้นปี เท่ากับ 46.83
ล้านบาท เปลี่ยนแปลงลดลง จำนวน 9.63 ล้านบาท หรือเปลี่ยนแปลงลดลง ร้อยละ 17.06

พิจารณาโครงสร้างเงินทุนประกอบด้วยอัตราส่วนหนี้สินต่อส่วนของผู้ถือหุ้นจาก 0.25 เท่า ในปี
2559 เป็น 0.17 เท่า ในปี 2560 ซึ่งบริษัทฯ สามารถบริหาร
และควบคุมฐานะทางการเงินได้อย่างมีประสิทธิภาพ ขณะที่ผลการดำเนินงานเพิ่มขึ้น บริษัทฯ
สามารถลดภาระหนี้สินลงได้อย่างมีนัยสำคัญ ทำให้อัตราส่วนหนี้ลดลง และอยู่ในเกณฑ์ที่ดีมาก

อัตราส่วนความสามารถในการชำระดอกเบี้ย เพิ่มขึ้นจาก 394 เท่าในปี 2559 เป็น 456.72 เท่า
ในปี 2560 จากผลการดำเนินงานที่กล่าวข้างต้น ทำให้กระแสเงินสดจากการดำเนินงาน จำนวน
237.06 ล้านบาท เปลี่ยนแปลงเพิ่มขึ้น จำนวน 76.21 ล้านบาท หรือร้อยละ 47.37
จากนโยบายการชำระหนี้ T/R เร็วขึ้น ส่งผลทำให้ภาระต้นทุนทางการเงินเพิ่มขึ้นเพียงเล็กน้อย
เมื่อเปรียบเทียบกับปีที่แล้ว จึงทำให้อัตราส่วนความสามารถชะรำดอกเบี้ยเพิ่มขึ้น

ผลการดำเนินงานของบริษัทฯ ในปี 2560 มีกำไรสุทธิเพิ่มขึ้น อัตราส่วนผลตอบแทนจากสินทรัพย์
เพิ่มขึ้น จากร้อยละ 20.62 ในปี 2559 เป็นร้อยละ 27.57 ในปี 2560,
อัตราส่วนผลตอบแทนจากสินทรัพย์ถาวร เพิ่มขึ้นจากร้อยละ 292.36 ในปี 2559 เป็นร้อยละ
361.33 ในปี 2560, อัตราส่วนหมุนเวียนของสินทรัพย์ เพิ่มขึ้นจาก 108.40 เท่า ในปี 2559
เป็น 124.39 เท่าในปี 2560
ซึ่งแสดงให้เห็นถึงความสามารถในการสร้างผลกำไรที่เพิ่มขึ้นจากการลงทุน
และใช้สินทรัพย์ที่มีอย่างคุ้มค่า และมีประสิทธิภาพเพิ่มขึ้นตามสถานการณ์ปัจจุบัน เมื่อเปรียบเทียบปี
2559

จากโครงสร้างเงินทุนที่ปรากฏ บริษัทยังได้กำหนดนโยบายการบริหารการเงินอย่างระมัดระวัง
รอบคอบและมีประสิทธิภาพที่สุดในสถานการณ์ปัจจุบัน เพื่อให้ได้ผลตอบแทนให้มากที่สุด
โดยมีความเสี่ยงในทุกๆด้านที่อาจจะเกิดขึ้นได้ให้มีผลกระทบต่อการดำเนินงานน้อยที่สุดและยังคงเน้นหนักในการลงทุนในรูปของค่าใช้จ่ายให้ประหยัด
คุ้มค่าและมีประสิทธิภาพมากที่สุด เพื่อนำไปสู่การสร้างรายได้สูงสุดตามเป้าหมายที่กำหนดไว้
รวมถึงนโยบายการสั่งซื้อวัตถุดิบที่เหมาะสมทั้งในด้านปริมาณ คุณภาพและราคา
โดยให้สอดคล้องกับสถานการณ์ของตลาดในขณะนั้นๆ
ส่วนความเสี่ยงทางด้านอัตราแลกเปลี่ยนซึ่งเป็นปัจจัยภายนอกที่ส่งผลต่อกำไรขาดทุนของบริษัทได้นั้น
บริษัทยังคงกำหนดนโยบายป้องกันความเสี่ยงจากการผันผวนของตลาดเงินด้วยการบริหาร Term
การชำระหนี้ต่างประเทศให้ได้รับต้นทุนทางการเงินต่ำที่สุด โดยการทำ Forward Contract
เพื่อลดภาระความเสี่ยงลง

บริษัทยังคงตระหนักถึงความมีเสถียรภาพทางการเงินให้มั่นคงอยู่ตลอดเวลา
ดังนั้นได้ดำเนินนโยบายอย่างระมัดระวังในการบริหารการเงิน
โดยได้นำหนี้สินหมุนเวียนไปลงทุนในสินทรัพย์หมุนเวียน
เพื่อให้เกิดสภาพคล่องและได้รับผลตอบแทนสูงสุด โดยทำให้เกิดต้นทุนทางการเงินที่ประหยัดที่สุด
เพื่อผลตอบแทนแก่ผู้ถือหุ้นมากที่สุด
และยังคงไว้ซึ่งอัตราส่วนทางการเงินที่สำคัญๆให้อยู่ในระดับที่ดีที่สุด
ดังนั้นจึงได้ปรากฏผลการดำเนินงานปี 2560 ดังได้กล่าวข้างต้น

ปัจจัยหลักที่สำคัญๆ และมีผลต่อการดำเนินงานในปี 2561 ภาวะเศรษฐกิจไทย
คาดว่ายังคงขยายตัวอย่างต่อเนื่อง อยู่ในช่วงแคบๆ ประมาณร้อยละ 3.6-3.4
ภายใต้ปัจจัยการสนับสนุนจาก

1. การปรับตัวดีขึ้นของเศรษฐกิจโลก ส่งผลให้การผลิตภาคอุตสาหกรรมขยายตัวเร่งขึ้น
และสนับสนุนเศรษฐกิจในภาพรวมได้มากขึ้น ทำให้การส่งออก การท่องเที่ยว
และบริหารเกี่ยวเนื่องขยายตัวในเกณฑ์ดี

2. แรงขับเคลื่อนจากการใช้จ่ายภาครัฐยังอยู่ในเกณฑ์ดี ในขณะที่การลงทุนภาครัฐขยายตัวเร่งขึ้น
โดยการจัดทำงบประมาณรายจ่ายเพื่อการลงทุนเพิ่มขึ้น รวมถึงโครงการลงทุนด้านคมนาคมขนส่ง
ซึ่งเป็นโครงการขนาดใหญ่และต่อเนื่อง

3. การลงทุนภาคเอกชน ยังมีการฟื้นตัวที่ชัดเจนอย่างต่อเนื่องจากปี 2560
โดยเฉพาะการลงทุนในเครื่องมือเครื่องจักรดีขึ้น
จึงมีแนวโน้มการขยายตัวต่อเนื่องของการลงทุนในด้านการผลิต
ซึ่งทำให้อัตราการใช้กำลังผลิตในอุตสาหกรรมส่งออกสำคัญๆ ขยายกำลังการผลิตมากขึ้น
รวมถึงการก่อสร้างในโครงการด้านคมนาคมขนส่ง เช่น โครงการรถไฟฟ้าสายต่างๆ เป็นต้น

4. การขยายตัวในสาขาเศรษฐกิจสำคัญอยู่ในเกณฑ์ดีอย่างเนื่อง เช่น ภาคการท่องเที่ยว
จากการฟื้นตัวของเศรษฐกิจโลกของประเทศสำคัญๆ ที่มีแนวโน้ม ขยายตัวของนักท่องเที่ยวระยะไกล
และนักท่องเที่ยวภูมิภาคเพิ่มขึ้น ภาคการส่งออกมีแนวโน้มขยายตัวในเกณฑ์ดี
ทำให้ราคาสินค้าในตลาดโลกมีมูลค่าเพิ่มขึ้น ภาคการขนส่งและการคมนาคม
มีแนวโน้มขยายตัวในเกณฑ์ดี ตามการขยายตัวของกิจกรรมการท่องเที่ยว กิจกรรมการผลิต
และการนำเข้าส่งออก รวมถึงภาคการค้าส่งค้าปลีก
ก็มีแนวโน้มขยายตัวในเกณฑ์ดีต่อเนื่องตามการปรับตัวดีขึ้นของอุปสงค์ภาคครัวเรือน
การขยายตัวตามกิจกรรมของภาคต่างๆ เป็นไปตามแนวทางเดียวกัน

5. การปรับตัวดีขึ้นของการจ้างงาน และฐานรายได้ของประชาชนในระบบเศรษฐกิจ
ทั้งในด้านการจ้างงานภาคเกษตรที่ขยายตัว ตามผลผลิตที่ได้รับจากการเอื้ออำนวยของสภาพอากาศ
และปริมาณน้ำที่ใช้ในการชลประทานเพียงพอต่อเนื่องจากปีที่แล้ว
รวมถึงการขยายตัวของการผลิตภาคอุตสาหกรรม ภาคการท่องเที่ยว ภาคการขนส่งและคมนาคม
เป็นต้น ที่มีแนวโน้มขยายตัว และดูดซับแรงงานในระบบเศรษฐกิจได้มากขึ้น

อย่างไรก็ตามยังคงมีปัจจัยเสี่ยงของระบบเศรษฐกิจ
การลดลงของแรงขับเคลื่อนจากการขยายตัวของการผลิตภาคเกษตร
ในช่วงการปรับตัวจากผลกระทบของภัยแล้งในอดีต กลับเข้าสู่ภาวะปกติในช่วงปี 2560
และส่งผลขยายตัวเรื่อยมาจนถึงปี 2561ซึ่งเปรียบเทียบกับปี 2560
อาจทำให้การผลิตภาคเกษตรในปี 2561 มีแรงขับเคลื่อนลดลง
และมีความเสี่ยงที่จะลดลงเร็วกกว่าที่คาดการณ์ไว้
ในกรณีที่ได้รับผลกระทบเพิ่มขึ้นจากปรากฏการณ์ลานีญา

นอกจากนี้ยังคงมีความเสี่ยงทางการเงิน
จากการปรับเปลี่ยนทิศทางนโยบายการเงินในประเทศสำคัญๆ
ซึ่งจะทำให้สภาพคล่องในตลาดโลกลดลง
และอัตราดอกเบี้ยในตลาดโลกเพิ่มขึ้นเร็วกว่าปัจจัยพื้นฐานทางเศรษฐกิจ
และส่งผลกระทบต่อการฟื้นตัวของเศรษฐกิจ ซึ่งอาจเป็นผลทำให้เกิดความผันผวนในระบบเศรษฐกิจ
การคาดการณ์เกี่ยวกับปัจจัยต่าง ๆ ที่มีผลต่อระบบเศรษฐกิจ เปลี่ยนแปลงไป
อาจทำให้เกิดความผันผวนของการเคลื่อนย้ายเงินทุน เนื่องจากการปรับอัตราดอกเบี้ยเงินกู้
และมีผลกระทบต่อตลาดหุ้นโลก รวมถึงอัตราแลกเปลี่ยนที่มีผลกระทบต่อค่าเงินบาท
ซึ่งยังคงส่งผลกระทบต่อราคาสินค้าเกษตรภายในประเทศได้

แนวโน้มเศรษฐกิจการเกษตรในปี 2561 คาดว่าจะขยายตัวอยู่ในช่วงร้อยละ 3.0-4.0
ซึ่งทุกสาขาการผลิตขยายตัวเพิ่มขึ้น (ที่มา: ภาวะเศรษฐกิจการเกษตร ปี 2560 และแนวโน้มปี
2561 จากกองนโยบายและแผนพัฒนาการเกษตร สำนักงานเศรษฐกิจการเกษตร)
โดยมีปัจจัยสนับสนุน ได้แก่ การดำเนินนโยบายและมาตรการด้านการเกษตรต่างๆ
ที่เกิดประโยชน์ต่อเกษตรกรอย่างต่อเนื่อง โดยขยายผลให้ครอบคลุมทั้งประเทศ
เพื่อสร้างขีดความสามารถในการแข่งขันด้วยการลดต้นทุน เพิ่มผลผลิต
และพัฒนาคุณภาพของผลผลิตให้ตรงกับความต้องการของตลาด

สภาพอากาศและปริมาณน้ำที่เอื้ออำนวยต่อการผลิตทางการเกษตรเช่นเดียวกับปี 2560
เนื่องจากปริมาณน้ำฝนที่ตกมีเพียงพอ
ทำให้ปริมาณน้ำใช้การได้ในเขื่อนหลักเพิ่มขึ้นพอเพียงต่อการเพาะปลูก
และในขณะที่เศรษฐกิจโลกในปี 2561 มีทิศทางดีขึ้นต่อเนื่องจากปี 2560
โดยเฉพาะประเทศคู่ค้าที่มีเศรษฐกิจปรับตัวดีขึ้น เป็นผลดีต่อการส่งออกสินค้าเกษตร
และผลิตภัณฑ์ของไทย ทำให้ราคาสินค้าส่งออก และภายในประเทศดีขึ้น

ผลผลิตการเกษตรที่มีปริมาณการผลิตเพิ่มขึ้น ได้แก่ ข้าวนาปี ข้าวนาปรัง ข้าวโพดเลี้ยงสัตว์
อ้อยโรงงาน สับปะรดโรงงาน ยางพารา ปาล์มน้ำมัน ลำไย ทุเรียน มังคุด และเงาะ
ส่วนในด้านราคาผลผลิตคาดว่าส่วนใหญ่ จะมีราคาใกล้เคียงกับปี 2560 ยกเว้น ลำไย ทุเรียน
มังคุด และเงาะ จะมีราคาอยู่ในเกณฑ์ดี เนื่องจากความต้องการของตลาดมีอย่างต่อเนื่อง
ประกอบกับคุณภาพสินค้าตรงตามความต้องการของผู้บริโภค

สำหรับการผลิตในภาคเกษตร รัฐบาลให้การสนับสนุนอย่างเต็มที่ต่อไปในทุกๆด้าน เช่น

1.  ด้านการพัฒนาเทคโนโลยีทางการผลิตโดยให้ความรู้แก่เกษตรกรและการให้พันธุ์พืชที่ดีเพื่อพัฒนาคุณภาพของผลผลิตเพื่อเพิ่มขีดความสามารถทางการแข่งขัน

2.  ด้านการตลาดยังช่วยในการดูแลผลผลิตมิให้มีราคาตกต่ำและให้เป็นไปตามธรรมชาติของกลไกตลาดอีกทั้งยังหาช่องทางการตลาดในต่างประเทศ

3.  ด้านการเงิน โดยให้การสนับสนุนทางด้านเงินกู้ต่างๆเช่นกองทุนหมู่บ้าน
    เงินกู้ดอกเบี้ยต่ำเพื่อสร้างโอกาสให้แก่เกษตรกร
    และให้เกษตรกรสามารถเข้าถึงแหล่งเงินทุนได้ง่ายขึ้น

4. ส่งเสริมแปรรูปสินค้าทางการเกษตร โดยการสร้างมูลค่าเพิ่มให้แก่สินค้า
เพื่อให้เกิดการพัฒนาคุณภาพสินค้าและนำสู่ตลาดโลก

โดยปัจจัยที่ภาครัฐให้การสนับสนุนในด้านการผลิตและการกำหนดยุทธศาสตร์การปรับโครงสร้างสินค้าเกษตรเพื่อให้ตรงกับความต้องการของตลาดและเพื่อการแข่งขันของประเทศ
จะทำให้เกษตรกรมีฐานะและความเป็นอยู่ดีขึ้น
ในส่วนของภาคเอกชนโดยสมาคมอารักขาพืชได้ร่วมมือกันกับภาครัฐเพื่อควบคุมและตรวจตราคุณภาพของสินค้าให้ได้มาตรฐาน
ซึ่งเป็นส่วนสำคัญในการสร้างคุณภาพของสินค้าเกษตรให้มีคุณภาพดีตามความต้องการของตลาด
ทำให้ยอดการขายของบริษัทฯ เพิ่มขึ้น

ราคาวัตถุดิบที่มีแนวโน้มสูงขึ้นตามภาวะตลาดโลก
เป็นปัจจัยเสี่ยงที่มีผลทำให้ต้นทุนผลิตภัณฑ์สูงขึ้นไม่ว่าจะเกิดจากภาวะเศรษฐกิจ
ราคาน้ำมันและค่าเงินบาทที่ผันผวน ปัญหาภัยแล้ง และอุทกภัย
กฎระเบียบใหม่ที่ภาครัฐกำหนดบังคับใช้ ซึ่งเป็นปัจจัยเสี่ยงภายนอกที่ไม่อาจควบคุมได้ บริษัทฯ
มีแนวนโยบายในการที่จะลดผลกระทบจากปัจจัยเสี่ยงให้บรรเทาลงได้ เช่น

1.  บริษัทมีนโยบายในการบริหารเงินตราต่างประเทศที่เกี่ยวกับการนำเข้าวัตถุดิบเช่น
    การขยายเวลาการชำระ ทำสัญญาซื้อเงินตราต่างประเทศล่วงหน้า
    เพื่อลดความเสี่ยงลงโดยพิจารณาจากภาวะค่าเงินบาทที่เหมาะสม

2.  เพิ่มความระมัดระวังในการสั่งซื้อวัตถุดิบให้เกิดความเหมาะสมกับความต้องการ
    จะทำให้ลดความเสียหายจากการมีสินค้าคงเหลือมากจนเกินไปและคำนึงถึง Lead Time
    เพื่อให้เพียงพอแก่ความต้องการของตลาดและไม่ให้เกิดภาวะวัตถุดิบไม่เพียงพอ

3.  พิจารณาการเปิดลูกค้าใหม่และการขยายวงเงินสินเชื่ออย่างละเอียดเพื่อป้องกันการเกิดความเสียหายจากหนี้สูญและปฏิบัติตามนโยบายการเรียกเก็บหนี้ให้ตรงเวลา

4.  เผยแพร่ความรู้เกี่ยวกับเทคโนโลยีและการใช้สินค้าให้ถูกต้องเพื่อเพิ่มผลผลิตให้มากขึ้นกว่าเดิมและทำให้เกิดความปลอดภัยและไม่มีผลกระทบต่อสิ่งแวดล้อม

5.  จัดเตรียมเงินงบประมาณให้เพียงพอสำหรับพระราชบัญญัติวัตถุอันตราย (ฉบับที่ 3) พ.ศ.
    2551 ที่บังคับใช้และกำหนดแผนการปฏิบัติงานเพื่อความถูกต้อง

สำหรับปัจจัยดังกล่าวข้างต้นมีผลต่อการดำเนินงานและฐานะทางการเงินของบริษัท
บริษัทจึงมีนโยบายเพื่อพยายามลดผลกระทบจากปัจจัยต่างๆลง
โดยกำหนดหลักการปฏิบัติดังได้กล่าวมาแล้ว ถึงแม้จะเป็นปัจจัยภายนอกที่ไม่สามารถควบคุมได้ก็ตาม
ก็คาดว่านโยบายที่ยึดถือนั้นจะสามารถทำให้บริษัทมีผลการดำเนินงานที่ดีขึ้น